Na korak do monopola: Globalni gospodari industrije piva | umitrovic.info\numitrovic / februar 28, 2017\nNajveći svetski proizvođač piva, kompanija „Anhojzer-Buš Inbev” (AB Inbev) zvanično je preuzeo svog najvećeg konkurenta, britansku kompaniju „SAB Miler“ za rekordnih 104,5 milijardi dolara. Prodaju se brendovi, a uticajni direktori već pakuju kofere uz bogate naknade i “zlatne padobrane”. Imaju li kupci razloga za brigu\nMožete li da zamislite da se „Najki“ i „Adidas“ spoje u jednu firmu? Ili da „Samsung“ i „Epl“ naprave zajedničko preduzeće? Teško? E, upravo to se dogodilo u profitabilnoj industriji piva, kada su se udružila dva najveća svetska proizvođača ovog popularnog alkoholnog napitka. Bez fanfara i pobedničkih truba, gotovo kao da se krilo od očiju javnosti, obelodanjena je vest o trećoj najskupljoj privrednoj akviziciji svih vremena. Naime, posle višemesečnog natezanja, cenkanja i tvrdih pregovora, najveći svetski proizvođač piva, kompanija „Anhojzer-Buš Inbev” (AB Inbev) dogovorila je preuzimanje svog najvećeg konkurenta, britansku kompaniju „SAB Miler“.\nAkcionari oba preduzeća, baš kao i regulatori širom sveta, krajem prošle godine odobrili su sklapanje ovog mega-posla vrednog gotovo 80 milijardi funti (104,5 milijardi dolara), iako je bilo pojedinih investitora koji su se protivili ovoj akviziciji. Oni su, naime, smatrali da će dobiti manje novca usled osetnog slabljenja funte nakon izglasavanja Bregzita. A da su bili u pravu pokazuje i podatak da je pre nego što su Britanci na referendumu odlučili da napuste EU, vrednost ovog posla iznosila 107 milijardi dolara.\nŠta će sklapanje ovog posla značiti za industriju piva širom sveta? Pre svega, spajanjem dva najveća proizvođača formira se privredni gigant sa godišnjim prihodima od čak 55 milijardi dolara, koji će podmirivati skoro trećinu svetskog tržišta piva, kako to tvrdi uticajna organizacija za istraživanje tržišta „Euromonitor Internešenel“. Sa druge strane, brojni kritičari ovog dogovora strahuju da će korporativno udruživanje ovih razmera naprosto ugušiti konkurenciju i povećati cene ovog popularnog alkoholnog napitka na globalnom nivou.\nPrvi čovek i CEO AB Inbev-a, Brazilac Karlos Brito, u svojoj izjavi, međutim, odbacio je ove tvrdnje, rekavši da će nova kompanija, kao „odistinski globalni proizvođač“, moći daleko više toga da postigne „zajedno”, nego što bi to mogao “svako od nas pojedinačno”.\nIpak, nije sve prošlo bez poteškoća. Jedna od najvećih akvizicija u korporativnoj istoriji uspešno je realizovana tek iz petog pokušaja – nakon besomučnog cenkanja oko vrednosti akcija – jer je rukovodstvo SAB Miler-a smatralo da snažniji igrač na tržištu, belgijsko-brazilski AB Inbev, „potcenjuje“ vrednost britanske kompanije. Takođe, čitav posao morao je da dobije “zeleno svetlo” regulatornih organa širom sveta, među kojima su bile i Evropska komisija, ali i vlade SAD i Kine, koje su punih godinu dana razmatrale da li se tu radi o stvaranju monopola na pojedinim tržištima. Primera radi, samo u Americi, dve kompanije – udruženim snagama – držale bi skoro 70 odsto tržišta piva. Sličan scenario mogao je da bude viđen i u Kini, jer dva proizvođača kontrolišu više od 40 procenata tržišta piva u toj azijskoj državi. Upravo zbog toga, regulatori širom sveta naložili su rasprodaju dela imovine nove grupacije.\nOčekivano, daleko veći teret promena podneo je manjinski partner SAB Miler, koji je morao da se odrekne i nekih od svojih najpoznatijih brendova. Tako je nedavno uspešno okončan proces prodaje SAB Milerovih preduzeća “Peroni” i “Grolš” japanskoj pivari “Asaši” za 2,55 milijardi evra, kao i 49-odsto SAB Milerovog udela u kineskoj pivari “Snou brueri” za 1,6 milijardi dolara. Svetske agencije prenele su nedavno i zanimljivu vest da će japanski proizvođač od Anhojzer-Buš Inbeva kupiti čak pet istočnoevropskih brendova piva, među kojima su Pilsner Urkel i Kozel, i to za 7,3 milijarde evra. Sa druge strane, kako bi dobio dozvolu regulatornih tela u Sjedinjenim državama, SAB Miler bio je prinuđen da se odrekne 58 procenata vlasničkog udela u „MilerKors“ kompaniji, koji je prodao manjinskom partneru za 12 milijardi dolara.\nTakođe, novonastali privredni gigant morao je tržištu da ponudi i deo svog biznisa u Istočnoj Evropi, jer je Evropska komisija zatražila da SAB Miler proda aktivu u Češkoj, Mađarskoj, Poljskoj, Rumuniji i Slovačkoj. A i američka Koka-kola, svetski lider među bezalkoholnim pićima, već je pokazala interes da kupi AB Inbevov udeo u afričkom ogranku Koka-Kole. Ovu “prazninu” potencijalno bi mogli da iskoriste manji globalni rivali, kao što su Hajneken ili Karlsberg, koji, posebno na Starom kontinentu, imaju vrlo razgranate poslove.\nBritanski „Fajnenšel Tajms“ podsetio je da se ovde ne radi samo o najvećem preuzimanju jednog proizvođača alkoholnih pića ikad, već i o najvećoj kupovini preduzeća u istoriji Velike Britanije. Takođe, ovaj dogovor ubedljivo je oborio i sve rekorde u dinamičnom sektoru maloprodaje i robe široke potrošnje (FMCG).\nSnaga nove grupacije ogledaće se i u razgranatom portfoliju, koji sadrži više stotina globalno prepoznatljivih brendova. “Anhojzer-Buš InBev” vlasnik je pivskih robnih marki Badvajzer, Stela Artoa, Beks ili Korona. Britanski SABMiler (skraćeno od “South African Breweries”, firme osnovane još 1895.), sve do nedavne odluke regulatornih tela, bio je vlasnik pivara Grolš, Miler, Fosters, češkog Pilsner Urkel, kao i mnogih drugih poznatih marki. Prema podacima nemačkog internet portala „Statista“, AB InBev je i pre udruživanja zauzimao 21% svetskog tržišnog učešća, a SABMiller 9,7 odsto. Tu su još i Hajneken sa 9,1%, zatim Karlsberg sa 6,1%, kao i kineski državni proizvođač „Čajna Risorses Enterprajz“ sa 6 odsto tržišnog udela.\nZa mnoge upućene, proces preuzimanja označio bi kraj konsolidacije i podele karata u toj industriji, budući da su četiri gore pomenute zapadne kompanije ionako već prisutne na globalnom tržištu i proizvode više od polovine piva u svetu.\n„Bolji svet“ krupnog kapitala\nOgromnom broju funkcionera u SAB Mileru ova akvizicija donela je basnoslovne svote novca, ali pojedini direktori već su morali da traže novo radno mesto. Uticajni“Gardijan” svojevremeno je otkrio da je, nakon preuzimanja, čak 1.700 top menadžera britanskog proizvođača piva među sobom podelilo skoro dve milijarde dolara od akcija. A kako je preneo “Fajnenšel Tajms”, od ove transakcije samo je bivšem izvršnom direktoru SABMiler-a Alanu Klarku pripalo više od 55 miliona funti (69 miliona dolara). Desetak uticajnih direktora britanskog proizvođača, među kojima su i oni koji su bili zaduženi za opšte i korporativne poslove, komunikacije i održivi razvoj, već su spakovali stvari i napustili su kompaniju.\nInače, korporacija AB InBev poznata je i našem tržištu, jer je svojevremeno za 326 miliona evra kupila Apatinsku pivaru, koja je kasnije, tokom godina, nekoliko puta menjala vlasnike – od investicionih fondova, do drugih proizvođača piva. Belgijsko-brazilsku kompaniju već dugo vremena prati i neslavna reputacija „grubog“ igrača na tržištu, kome nisu strana ni masovna otpuštanja zaposlenih, a sve zarad „smanjenja troškova“ poslovanja. Na lokalnim tržištima ima nezgodan običaj da “guši” konkurenciju – pre svih male, nezavisne proizvođače piva – kao i da kupcima nameće svoje velike brendove, po značajno višim cenama.\nPo pravilu, međutim, veliki kapital ne mari previše za ljudske resurse i prirodno teži proširenju svog uticaja. Uprkos tome što se AB Inbev, u saopštenju objavljenom nakon preuzimanja svog dojučerašnjeg rivala, obavezao da će dosledno raditi na realizaciji sopstvene dugoročne platforme, koju je optimistično nazvao „Bolji svet“, pitanje je da li će upravo tom svetu biti dovoljno da se zadovolji sve ograničenijim izborom, pa makar se tu radilo i o omiljenom alkoholnom napitku sačinjenom od slada i hmelja.\n(Ovaj tekst objavljen je na internet portalu časopisa Nova srpska politička misao)\nfebruar 28, 2017 u Društvo. Oznake:AB InBev, Akvizicija, Anhojzer-Buš InBev, Brendovi piva, Hajneken i Karlsberg, Industrija piva, Najveca svetska pivara, Pilsner Urkel, Rekordna akvizicija, SABMiller, Zlatni padobran\nPivo „vredno“ 104 milijarde dolara\n← Korupcija u visokom društvu\nOtrovom po neprijatelju →


Predsjednik Vlade Republike Srpske (RS) Radovan Višković apelovao je na građane da se pridržavaju preporučenih mjera zaštite jer se, naveo je, trenutno samo na taj način može suprostaviti pandemiji i rastu broja zaraženih virusom korona.\n“U Republici Srpskoj danas imamo 437 zaraženih i to je podatak koji nije nimalo optimističan. Za sada je sve pod kontrolom i apelujem na naše ljude da nose maske, drže distancu, vode računa o ličnoj higijeni i, po mogućnosti, što manje borave u zatvorenim prostorijama”, rekao je Višković novinarima u Prnjavoru.\nPremijer Republike Srpske izjavio je kako ne bi valjalo da RS ponovo dođe u situaciju da se moraju uvoditi rigoroznije mjere, kao na početku pandemije.\n“Da ne bi došli do toga, apelujem i uvijek ću apelovati na ljude da poštuju mjere zaštite koje je struka preporučila jer na taj način u značajnoj mjeri možemo doprinijeti da broj zaraženih bude manji”, zaključio je predsjednik Vlade Republike Srpske.\nTags\t#Radovan Višković\nNa Pozorišnim susretima u Brčkom osam predstava iz BiH, Hrvatske i Srbije


Briselski sporazum potpisan pre devet godina na današnji dan – DnevniZurnal\nBriselski sporazum potpisan pre devet godina na današnji dan\nby admin 19/04/2022, 19:18 999 Views\nNa današnji dan pre devet godina, posle nekoliko meseci pregovora uz posredovanje evropske šefice za spoljnu politiku i bezbednost Ketrin Ešton, tadašnji srpski i kosovski premijeri Ivica Dačić i Hašim Tači postigli su Briselski sporazum.\nKako piše Radiokim.net, najvažnija tačka sporazuma vezana za formiranje Zajendice srpskih opština (ZSO) još nije ispunjena.\nPredstavnici Beograda i Prištine su 19. aprila 2013. godine nakon šest meseci razgovora i deset rundi pregovora potpisali sporazum u 15 tačaka, od kojih se šest odnosi na ZSO.\nOstale tačke Briselskog sporazuma koje su se odnosile na integraciju Srba u kosovsku policiju, pravosudje, ukidanje civilne zaštite, zatim održavanje lokalnih izbora na severu su ispunjeni.\nPitanje energetike na severu još nije završeno,a ni naznačajnije tačke sporazuma koje se odnose na formiranje Zajednice srpskih opština nisu ispunjene, navodi Radiokim.net.\nZSO bi Srbima na Kosovu trebalo da garantuje ovlašćenja u obrazovanju, zdravstvu, ekonomskom razvoju, urbanom i ruralnom planiranju.\nVlast u Prištini odbija da formira ovo telo uprkos ratifikaciji sporazuma u Parlamentu, izgovarajući se naknadnim mišljenjem Ustavnog suda. Od političara u Prištini često se može čuti da bi formiranjem ZSO bila stvorena Republika Srpska na Kosovu.\nDijalog Kosova i Srbije je u zastoju, iako se vode povremeni pregovori oko upotrebe registarskih tablica. Medjutim, nema ni dijaloga na najvišem nivou izmedju Aleksandra Vučića i Aljbina Kurtija nema, a od kako je Kurti došao na vlast došlo je samo do jednog neuspešnog susreta.


Organizacija društvenog aktivizma » Sankcionisati napade na civilni sektor\nSankcionisati napade na civilni sektor\nОзнаке: OCD, pretnje, Saopštenja\nKancelarija za saradnju sa civilnim društvom najoštrije osuđuje pretnje smrću koje su upućene pojedinim organizacijama civilnog društva i poziva nadležne organe da hitno reaguju i sankcionišu takvo postupanje.\nPodsećamo, sloboda udruživanja i sloboda mišljenja i izražavanja predstavljaju temeljna načela svakog demokratskog poretka i kao takva garantovana su brojnim međunarodnim dokumentima, kao i Ustavom Republike Srbije.\nPored toga, civilno društvo predstavlja organizovane građane koji svojim delovanjem i akcijama nastoje da u svoju zajednicu unesu kvalitativnu promenu koja je od opšteg zajedničkog interesa za građane i građanke, te da je kao takvo, nezamenljiv akter sa višestruko važnom ulogom u svakom društvu. Ono okuplja i predstavlja građane, omogućava njihovo kontinuirano učešće u društvenom i političkom životu, predstavlja sponu između građana i vlasti, izvor je iskustva i ekspertize, ali istovremeno ukazuje na važne društvene probleme i čini mehanizam nadzora i kontrole nad radom svake vlasti. Civilno društvo je neizostavan partner državnim institucijama u kreiranju pravednijeg, demokratskog društva zasnovanog na vladavini prava.\nImajući u vidu navedeno, kao i dugogodišnji aktivizam organizacija kojima su upućene pretnje, ali i prethodnu saradnju sa njima, Kancelarija izražava zabrinutost i smatra nedopustivim pretnje upućene na njihovu adresu.


Foto: EPA-EFA/STEPHANIE LECOCQ\nPrvi na glasanje danas izlaze Holanðani i Britanci, dok æe se u najveæem broju èlanica evropski izbori održati u nedelju 26. maja.\nRezultati koji æe odrediti sastav devetog saziva Evropskog parlamenta biæe poznati istog dana oko 22 èasa.\nSvakih pet godina od 1979. godine graðani zemalja èlanica EU biraju svoje predstavnike za Evropski parlament kao jedino telo EU koje se bira direktno na izborima.\nKao i na prethodnim izborima 2014. godine i ove godine bira se ukupno 751 poslanik iz 28 država èlanica.\nPoslanici se biraju proporcionalno, tako da manje èlanice kao što su Malta ili Luksemburg imaju po 6 poslanika, dok najviše poslanika Evropskog parlamenta dolazi iz Nemaèke (96) i Francuske (74).\nVelika Britanije æe ponovo imati 73 mesta u Parlamentu u Briselu sve do završetka procesa ratifikacije povlaèanja iz EU.\nPlanirano je da se nakon Bregzita broj poslanika u Evropskom parlamentu smanji na 705 pri èemu bi 27 mesta bilo dodeljeno drugim zemljama èlanicama.\nPrema procenama analitièara i istraživanju javnog mnjenja u EU, oèekuje se da i u novom sazivu Evropskog parlamneta trenutno vodeæe, ali i najstarije snage evropskog desnog i levog centra i dalje održe parlamentarnu veæinu.\nPoslednje procene su da æe trenutno najveæa Evropska narodna partija (EPP) i pored pada sa trenutnih 217 mesta ostati najmnogobrojnija sa oèekivanih 180 poslanika.\nZa njom dolaze Socijal-demokrate (SD) sa oèekivanih 149 poslanika (u odnosu na 188 iz postojeæeg saziva), Alijansa liberala i demokrata ( ALDE) sa 76 i Zeleni sa oèekivanih 57 mesta u novom sazivu Evropskog parlamenta.\nPored pada broja tzv "tradicionalnih stranaka", oèekuje se da u devetom sazivu Evropskog parlameta stranke krajnje desnice osvoje više mandata.\nPoslednja istraživanja govore da bi politièka grupacija Evropa nacija i sloboda (ENF) na èelu sa poslanicima francuskog Narodnog fronta Mari Le Pen moga da ovoga puta dobije 62 poslanièkih mesta u odnosu na 37 iz postojeæeg saziva.\nI pored vidnog jaèanja populista i porasta njihovog broja u Evropskom parlamentu ne oèekuje se da to u veæoj meri utièe na sam rad Parlamenta kako zbog i dalje jakih stranka "centra" tako i zbog ideološke podeljenosti meðu populistima koji ni u prethodnom sazivu Evropskog parlamenta nisu mogli da formiraju veæu i uticajniju koaliciju.\nOdnos snaga u Evropskom parlamentu zavisiæe i od izlaznosti na evropske izbore.\nAnalitièari procenjuju da populisti imaju "relativno stabilnu bazu" glasaèa od oko 10 procenata i da bi ostale stranke trebalo da više rade na predizbornim kampanjama kako bi animirale Evropaljane koji su svake godine sve manje zainteresovani za evropske izbore.\nOd prvih izbora 1979. godine kada je procenat biraèa bio i najviši 62 procenta, na prethodne izbore za Evropski parlamen izašlo je 43 odsto onih koji imaju pravo glasa u EU 28.\nU Slovaèkoj je iste 2014. godne na evropske izbore izašlo tek 13 odsto biraèa.\nIako u sedištu EU u Briselu naglašavaju èinjenicu da sve više Evropljana veruje da njihov glas "pravi razliku" u sistemu donošenja odluka u EU, pojedina nacionalna istraživanja govoro suprotno.\nTako tek svaki èetvrti Nemac zna ko je vodeæi kandidat najveæe Evropske narodne partije iako je u pitanju nemaèki kandidat Manfred Veber.\nPored vrlo razlièitih predizbornih kamapanja koje se vode u 28 država èlanica odnosno razlièitih tema koje su domiraju kampanjama Evropljani su tek nedelju dana pred izbore mogli da vide suèeljavanje šest vodeæih kandidata politièkih grupacija.\nPored veæ pomenutog konzervativca Manfreda Vebera koji slovi za najjaèeg kandidata i za mesto buduæeg predsednika Evropske komisije, u debati su se našli prvi sa liste socijaldemokrata Frans Timermans, Margaret Vestager ispred Liberala i demokrata, Ska Keler predstavnica Zelenih kao i èeški poslanik Jan Zahradil i veæini Evropljana relativno do potpuno nepoznati Niko Kue ispred Evropske levice.\nPo inauguraciji novog saziva Evropskopg parlameta, zakazanoj za 2. jul, parlament æe krenuti u izbor novog predsednika Evropske komisije, a tokom septembra i oktobra odvijaæe se i debate evropskih poslanika sa kandidatima za nove komesare koji bi trebalo da stupe na dužnost poèetkom novembra u okviru novog saziva Evropske komisije. Pored toga što odluèuje ko æe da sedi u Evropskoj komisiji, uz moguænost procene rada komesara pa i raspuštanja cele Komisije, Evropski parlament ima ulogu da usvaja zakone koje predlaže Evropska komisija, a odborava Evropski savet.


Nove smernice u vezi sa korona virusom za bečke škole i vrtiće - Dijalog.net\nNaslovna Politika Evropska unija Nove smernice u vezi sa korona virusom za bečke škole i vrtiće\nBeč, 23. Jul 2020. – Školske i vrtićke ustanove u Beču dobile su nove smernice u vezi sa tretiranjem slučajeva kod kojih se sumnja na infekciju korona virusom.\nViše neće biti izolacije niti zatvaranja odeljenja ili kompletnih ustanova zbog sumnje na korona virus.\nUbuduće će samo pojedinačni slučajevi kod kojih se sumnja na CoVid-19 biti izolovani, a uslovi karantina biće pojednostavljeni.\nNakon pažljivog posmatranja situacije u školama i vrtićima u prethodnim nedeljama, medicinski krizni štab u Beču je sproveo analize koje su pokazale da je samo deo testiranih slučajeva kod kojih je postojala sumnja na korona virus imao pozitivne rezultate.\nIspostavilo se da je manje od 5 odsto testirane dece zaraženo korona virusom. Zbog toga se preporučuje četrnaestodnevna izolacija svih direktnih kontakata inficiranog deteta čiji je test pozitivan.\nZa sada ne postoji jedinstvena uredba za škole i vrtiće na saveznom nivou.\nKrizni štab je pre popuštanja mera u maju izradio plan na osnovu tadašnjih epidemioloških saznanja koji je sada prilagođen.\nNove smernice u Beču ne predviđaju izolaciju svih kontakata iz škole i vrtića, već samo one dece kod koje je potvrđeno da su bili u kontaktu sa inficiranim detetom, a zdravstvena ustanova će se obratiti inficiranoj osobi i sprovesti ostale testove.\nOstatak učenika će nastaviti da pohađa nastavu, biće pod nadzorom, ali neće biti novih izolacija sve dok se ne priloži pozitivan test. Ovim merama se naglašava da ne bi trebalo da dođe do mešanja među razredima i uzrastima.\n„Mnogobrojne studije su ustanovile nisku stopu infekcije korona virusa kod dece. Iz tog razloga smo pojednostavili procedure i nastavljamo da pratimo kako se razvija situacija imajući u vidu sve učesnike“ izjavila je zamenica šefa kriznog štaba Ursula Karntaler.\nDeci-kontaktima se preporučuje da u slobodno vreme ne prisustvuju rođendanskim proslavama i ne idu na sportske terene ili igrališta.\nDozvoljeno je da idu u šetnju ili nabavku sa roditeljima uz obavezno nošenje zaštitne maske.\nOd izbijanja pandemije u bečkim školama i vrtićima sa ukupno 300 hiljada dece bilo je svega nekoliko pojedinačnih slučajeva zaraze. Rezultati nove studije u bečkim školama koju je sproveo Univerzitet u Beču i lekari Bečkog zdravstvenog saveza su potvrdili tačnost analiza: ustanovljen je samo jedan pozitivan slučaj kod učiteljice na ukupno 5 hiljada testiranih „grgljanjem“.\nDeca i mladi nisu „superprenosioci“ ovog virusa što su pokazala i međunarodna istraživanja.\nAktuelne analize u Beču su pokazale da se deca pre zaraze u porodičnom krugu, nego u vrtićima u kojima ima samo dva odsto novozaraženih. Najveći broj inficiranih i dalje beleže porodična i poslovna okruženja.\n„Svi zaposleni u vaspitnim i obrazovnim ustanovama se i dalje pozivaju na oprez i predostrožnost, s tim što treba imati na umu da kijanje ili curenje nosa ne podrazumeva automatski infekciju korona virusom. Treba svakako sprovesti adekvatne mere u slučajevima tegoba kada dete npr. nije u stanju da prati program ili nastavu“ dodala je Karntaler, saopšteno je iz Predstavništva Grada Beča u Beogradu.\nPrethodno IFJ: Za vreme pandemije povećana rodna nejednakost u medijima\nSledeće IUCN: Globalni standard, prvi i jedinstveni set mera za rešenja zasnovana na prirodi\nTop Tags Civilno društvo istraživanje ljudska prava Vlada Republike Srbije vladavina prava Evropska unija konkurs OCD Srbija i Evropska unija mediji Evropska komisija mladi Društvo lokalna samouprava evropske integracije


Dubai luksuz: Promocija najskupljih cipela na svetu (FOTO)\nVrede koliko i vila u Dubaiju ili nekoliko velelepnih zdanja na Dedinju\nPod sloganom “Izvanredne cipele za izuzetne žene”, brend “Jada Dubai” održaće 26. septembra u hotelu “Burdž al Arab” u Dubaiju promociju mini-kolekcije najskuplje obuće na svetu. Obuća je napravljena u Italiji i namenjena je klijenteli sa izuzetno dubokim džepom i istančanim modnim stilom.\n“Zvezda” promocije biće cipele “Passion Diamond” koje koštaju neverovatnih 17 miliona dolara, a koje su napravljene od zlata i 236 komada 15-karatnih dijamanata. U ovom trenutku, to su najskuplje cipele na svetu.\nOrganizatori promocije prikazaće još tri para ručno rađenih cipela i sandala iz najnovije kolekcije.\nSandale od dijamanata i bisera, ukrašene svilenom ružom, koštaju “tričavih” 25.000 dolara.\nOvaj upečatljiv par, napravljen od zlata, rubina i dijamanata je nešto skuplji - 27.000 dolara.\nU poređenju sa prethodnim modelima, ove cipele su zaista jeftine. Napravljene su od zlata i dijamanata, i koštaju “samo” 14.000 dolara.\nPrethodno najskuplja obuća na svetu koštala je 15,1 milion dolara i pripala je, kao što se moglo i očekivati, jednoj dami iz Dubaija. Reč je o sandalama ukrašenim retkim ružičastim i plavim dijamantima, sa potplatom od zlata i gornjim delom od kože obojene 24-karatnim zlatom i šivene zlatnim koncem.\nOriginalno i prelepo: Ulična umetnost u Dubaiju (FOTO)\nNeverovatne cifre: Koliko dijaspora iz UAE šalje u domovinu\nPovezane teme: najskuplje cipele na svetu Dubai Burdž Al Arab promocija cipele od 17 miliona dolara luksuz bogataši moda život u Dubaiju


Crnogorsku nošnju nemoguće izmjestiti u neko drugo nasljeđe | Analitika - Informativni Portal\nCrnogorsku nošnju nemoguće izmjestiti u neko drugo nasljeđe\nNaučno utemeljene etnografije i etnomuzikologije, koja crnogorsku nošnju može izmjestiti u neko drugo nasljeđe samo zbog toga što su je, pored Crnogoraca, nosili Srbi u Crnoj Gori i Hercegovini, nema, saopšteno je iz crnogorskog Ministarstva kulture.\nObjavljeno: 16. 12. 2018 - 17:00\nMinistarstvo kulture i informisanja Srbije odbacilo je ocjenu crnogorskog Ministarstva da su organizatori nastupa guslara na otvaranju srpskog Kulturnog centra u Pekingu posegnuli u konkretno kulturno nasleđe Crne Gore. Kako su kazali, spremni su da im u pruže i odgovarajuću pomoć i podatke za to.\n- Teško da se sarkastičnom opaskom, kojom se Ministarstvu kulture Crne Gore nudi etnografska i etnomuzikološka pomoć od strane Ministarstva kulture Srbije, može promijeniti činjenica da je crnogorska nošnja dio kulturnog nasljeđa Crne Gore - kaže se u reagovanju crnogorskog Ministarstva.\nKako su naveli, nema te naučno utemeljene etnografije i etnomuzikologije koja crnogorsku nošnju može izmjestiti u neko drugo nasljeđe samo zbog toga što su je, pored Crnogoraca, nosili Srbi u Crnoj Gori i Hercegovini.\n- U našem saopštenju nismo se bavili nacionalnim osjećanjem onoga ko nošnju nosi, niti smo dovodili u pitanje legitimnost guslarskog nasljeđa Srbije, već smo samo podsjetili organizatora nastupa u Pekingu, da ono što se svuda, pa i u Srbiji, zove crnogorskom narodnom nošnjom pripada crnogorskom kulturnom nasljeđu - piše u reagovanju.\nOni su pitali zbog čega guslar na nastupu u Pekingu nije mogao biti obučen u neku od narodnih nošnji koje su karakteristične za one oblasti u Srbiji koje baštine guslarsku tradiciju.\nTagovi: Crnogorska nošnja Ministarstvo kulture


Advokati: Nezapošljavanje Albanaca u Specijalnom sudu nezakonito i diskriminaciono - Kosovo Online\nAdvokati: Nezapošljavanje Albanaca u Specijalnom sudu nezakonito i diskriminaciono\n2. Jun 2021. • 20:29\nU Specijalnom sudu zapošljavanje Albanaca sa Kosova je nemoguće, jer se zapošljavanje sudija, tužilaca i ostalih zaposlenih zasniva na finansijskom doprinosu i državljanstvu u zemljama članicama Evropske unije, piše portal Reporteri.\nSpecijalizovana veća i Specijalizovano tužilaštvo finansiraju se kroz sistem Zajedničke bezbednosne i odbrambene politike (CSDP) Evropske unije. Stoga je države članice EU ili treće države koja daje doprinos osnovni SU uslov za zapošljavanje“, navodi se u odgovoru za Reporteri.\nAdvokat Artan Čerkini smatra da je takav pristup Specijalnog suda u suprotnosti sa Ustavom Kosova.\n„Zakon o Specijalnom sudu ne reguliše pitanje zapošljavanja osoblja. Specijalizovana veća su morala da navedu na kojim pravnim aktima zasnivaju svoj stav. Potpuno je neobično i suprotno Ustavu Kosova zabraniti zapošljavanje kosovskih građana u kosovskoj instituciji“, rekao je Čerkini.\nAdvokat Skender Musa slaže se da Zakon o Specijalizovanim većima ne reguliše pitanje zapošljavanja i smatra da je ponižavajuće i nepravedno lišavanje Albanaca sa Kosova mogućnosti da se zaposle u instituciji o kojoj se glasalo u Skupštini Kosova.\nIstiče da kosovski Ustav predviđa jednako pravo građana za zaposlenja u svim kosovskim institucijama.\n„Specijalni sud nepravedno diskriminiše građane Kosova, jer Kosovo ima veoma dobre advokate koji mogu da rade nezavisno i neutralno. Ovo nepoverenje prema kosovskim profesionalcima i našim građanima je ponižavajuće i nepravedno“, rekao je Musa.\nAdvokat Armend Škoza je rekao da Specijalni sud treba da deluje u skladu sa Ustavom Kosova, jer ne postoji odredba koja zabranjuje zapošljavanje Albanaca.\n„Ograničenje osnovnih prava, kao što je rad, može biti učinjeno samo zakonom usvojenim u Skupštini Kosova. Nijedan podzakonski akt Specijalizovanih veća i Specijalizovanog tužilaštva ne može stvoriti pravni efekat koji bi ograničio prava na zapošljavanje njihove administracije“, rekao je Škoza za Reporteri.\nOdbrana bivšeg komandanta OVK Redžepa Seljimija takođe je osporila način na koji Specijalni sud vrši jurisdikciju nad optužbama protiv njega, rekavši da taj sud vodi diskriminacionu politiku u zapošljavanju Albanaca, što ugrožava nepristrasnost suđenja njihovom klijentu.\nSpecijalni sud advokat zapošljavanje\nSeljimijeva odbrana se žalila, tvrdi da Specijalni sud ne zapošljava Albance\nOdbrana bivšeg komandanta OVK Redžepa Seljimija osporila je način na koji Specijalni sud vrši jurisdikciju nad optužbama protiv njega, rekavši da taj sud vodi diskriminacionu politiku u zapošljavanju Albanaca, što ugrožava nepristrasnost suđenja njihovom klijentu, prenosi Reporteri.\nSpecijalni sud: Kosovo nije treća zemlja


Radionica ‘Prevencija i zaštita od poplava u malim i srednjim preduzećima u BiH’ – Biznis.ba\nRadionica ‘Prevencija i zaštita od poplava u malim i srednjim preduzećima u BiH’\nobjavljeno 27. sep 2018. u 10:33\nRadionica “Prevencija i zaštita od poplava u malim i srednjim preduzećima u BiH” bit će održana sutra u Sarajevu, u organizaciji Programa za lokalnu samoupravu i ekonomski razvoj u BiH – EU ProLocal u saradnji s Privrednom komorom Federacije BiH.\nTa radionica, koja će biti održana u prostorijama Privredne komore FBiH, je dio aktivnosti koje se, u okviru EU ProLocal programa, provode u cilju održanja pozitivnog trenda ekonomskog oporavka u BiH od posljedica poplava iz 2014. godine.\nNaime, katastrofalne poplave koje su u maju 2014. pogodile cijeli region, izazvale su značajne štete u sektoru malih i srednjih preduzeća u BiH. Ukupna direktna i indirektna šteta koju je pretrpio privatni sektor u BiH procjenjuje se na preko 1.5 milijardi KM. Posljedice poplava iz 2014. pokazale su da sistem odbrane od poplava zahtijeva unaprijeđenja kako bi se u budućnosti smanjio rizik za ukupan ekonomski razvoj zemlje.\nU cilju poboljšanja spremnosti malih i srednjih preduzeća da adekvatno reaguju u slučaju novih poplava, EU ProLocal će pomagati malim i srednjim preduzećima u izradi individualnih akcionih planova za prevenciju i zaštitu od poplava. Oko 150 bosansko-hercegovačkih preduzeća će pojedinačno, na osnovu analize stanja i uslova u svakom, definisati mjere prevencije te procedure koje se trebaju provesti tokom i nakon poplava.\nU okviru navedene radionice bit će prezentirana metodologija izrade akcionih planova za prevenciju i zaštitu od poplava, kao i način prijave preduzeća zainteresovanih za ostvarivanje podrške u njihovoj pripremi.\nEU ProLocal finansira Evropska unija s devet miliona eura i Vlada Njemačke sa četiri miliona eura, a provodi GIZ. U okviru EU ProLocal projekta implementiraju se aktivnosti za jačanje konkurentnosti malih i srednjih preduzeća iz četiri najdinamičnija ekonomska sektora u BiH, saopćeno je iz Privredne komore FBiH.


Veza dinara, Milankovića i Jovanovića\nZvala se Ksenija Atanasijević, bila je GENIJE i sve izgubila zbog čoveka kojeg NIKADA NIJE NI IMALA\nSrbija je nekada slavila Božić 25. DECEMBRA, a evo zbog čega se ta tradicija PROMENILA\n"Blic žena" vas vodi na Sajam nameštaja: DANAS osvojite 100 ulaznica\nZbog velikog interesovanja kupaca, akcija prodaje knjiga po ceni od 100 dinara u prodavnici NonStopShop.rs se nastavlja. Ako želite da se zabavite, opustite ili, prosto, tražite lep poklon za male pare, u Nonstopshop knjižari možete kupiti klasiku, trilere i ljubavne romane za svega 100 dinara.\nSvim vozačima poznato je da je teško pronaći dobro parking mesto, pogotovo ako ga tražite u gradu ili u uskoj ulici. Sve je više automobila, i zato je često potrebno više vremena da se što bolje uparkirate. Parkiranje zahteva posebnu pažnju, a nepreglednost izaziva razna oštećenja, a samim tim i dodatne troškove. Parking senzori nekada su bili dostupni samo na skupim vozilima, a danas ih i vi možete priuštiti i izbeći bespotrebne popravke na vašim kolima.


Državno kao privatno: "Top lista nepotista" u Banjoj Luci - Klix.ba\n16.8.2014. u 14:47\n"Top lista nepotista" naziv je performansa koji su danas na banjalučkom Trgu Krajine izveli Mladi Narodnog demokratskog pokreta (NDP).\nNjih desetak, sa bijelim maskama na glavama, nosili su transparente na kojima su ispisana imena najviših zvaničnika Republike Srpske i Bosne i Hercegovine, visokih funkcionera vladajućeg Saveza nezavisnih socijaldemokrata (SNSD), koji su članove svojih porodica zaposlili u entitetskim i državnim institucijama.\nNa transparentima je ispisano da je predsjednik RS-a Milorad Dodik svom sinu dao kredit Investiciono-razvojne banke RS-a u iznosu od tri miliona maraka, te da mu je kćerka bila šefica kabineta u jednom ministartstvu u Vladi RS-a.\nNavedeno je da je muž premijerke Željke Cvijanović zaposlen u Zavodu za izgradnju Grada Banja Luka, da je sina zaposlila u Elektroprenos BiH, dok joj je djever zaposlen u Republičkoj upravi za inspekcijske poslove.\nNa jednom od transparenata navedeno je da je supruga ministra finansija RS-a Zorana Tegeltije pomoćnik ministra trgovine RS-a, da je kćerku zaposlio u Elektroprenosu BiH, a zeta u Agenciju za bankarstvo RS-a.\nNavedeno je i da je sin ministra finansija BiH Nikole Špirića sekretar Ambasade BiH u Beogradu, a da je poslanik SNSD-a u Predstavničkom domu parlamenta BiH Dušanka Majkić svoja dva sina zaposlila u Poresku upravu RS-a.\nDirektorica Poreske uprave RS-a Zora Vidović je, kako je ispisano na jednom transparentu, kćerku zaposlila u Centralnu banku BiH, a zeta u Agenciju za bankarstvo RS-a.\nMladi NDP-a naveli su i da je član Predsjedništva BiH Nebojša Radmanović kćerku zaposlio u Ministarstvo uprave i lokalne samouprave RS-a, da mu je zet ranije bio savjetnik, a da je zetova majka direktorica Elektrokrajine.\nMeđu prozvanima našao se i predsjednik parlamenta RS-a Igor Radojičić, čija je supruga pomoćnica ministra finansija RS-a.\nPredsjednik Mladih NDP-a Đorđe Praštalo izjavio je da su performansom željeli da skrenu pažnju na nepotizam, koji je sveprisutan u RS-u.\n"Nepotizam u našem društvu cvjeta i bezobzirna vlast i mjesec dana pred izbore nastavlja da zapošljava svoju rodbinu i prijatelje u javna preduzeća. Iako smo zemlja iz koje svaki treći mladi želi da ode, kod nas se i dalje zapošljava po partisjkim i ličnim linijama, pri čemu kompetentnost samih kadrova nije bitna, zbog čega imamo tromu upravu, što sa sobom vuče mnoge druge probleme", rekao je Praštalo.\nPo njegovim riječima, konačno je potrebno da se promijeni stav "da je ono što je državno privatno”.\n16.08.2014. u 14:52


Kapacitet Regionalnog vodovoda povećaće se za 120 posto | MINA\nPreminula jedna osoba, 215 novopozitivnih\nNaslovnica Crna Gora Kapacitet Regionalnog vodovoda povećaće se za 120 posto\nRegionalni vodovod Crnogorsko primorje\nKapacitet Regionalnog vodovoda povećaće se za 120 posto\nPodgoricom, (MINA) – Infrastrukturna investicija, vrijedna 40 miliona EUR, uticaće na povećanje kapaciteta Regionalnog vodovoda za Tivat, Kotor i Herceg Novi za 120 posto, kazao je izvršni direktor Regionalnog vodovoda Crnogorsko primorje, Goran Jevrić.\nOn je istakao da je 2020. godina razvoja Regionalnog vodovoda.\nJevrić je podsjetio da je Vlada dala podršku kroz odobrene državne garancije, u visini od 24 miliona EUR, da se iz kredita Evropske banke za obnovu i razvoj (EBRD) po veoma povoljnim uslovima realizuje projekat spajanja Herceg Novog na regionalni vodovodni sistem, kao i izgradnja novog bulevara i cjevovoda.\nKako je naveo, to je, nakon izgradnje autoputa, najvrjednija infrastrukturna investicija u Crnoj Gori, ukupne vrijednosti od 40 miliona EUR.\n„Time će se kapacitet Regionalnog vodovoda za Tivat, Kotor i Herceg Novi povećati za 120 posto kako bi turistički projekti i naši građani imali dovoljne količine vode u te tri opštine, koje se ubrzano razvijaju“, kazao je Jevrić.\nOn je naveo da će se do kraja ove godine pristupiti realizaciji projekta u Baru i Ulcinju u vrijednosti od 12 miliona EUR i time će deset hiljada objekata konačno dobiti vodu za piće, ali i novi kanalizacioni sistem koji će biti spojen na savremeno postrojenje za tretman otpadnih voda.\nKako je saopšteno iz Regionalnog vodovoda, Jevrić je sa izvršnim direktorom vodovoda Tivat Alenom Krivokapićem obišao trasu novog cjevovoda, koja se gradi u Tivtu za spajanje Herceg Novog na regionalni vodovodni sistem.\nNavodi se da je do sada postavljen 661 metar (m) cjevovoda, a asfaltirano je 300 m.\n„Sada se realiziju završni radovi za asfaltiranje izgrađene dionice, kako bi saobraćaj bio u cjelosti normalizovan. Na zahtjev opštine Tivat, u cilju unaprijeđenja saobraćaja, od početka se radovi izvode u kraćim dionicama kako bi isti što manje uticali na saobraćajne gužve“, kaže se u saopštenju.\nKrivokapić je rekao da je Opština Tivat od 2010. godine dosta uradila na razvoju vodovodne mreže, kako bi što bolje stvorila preduslove za valorizaciju svih trenutnih projekata, Porto Montenegro, Lustica Bay, Qatar Diar, i to u njihovim punim kapacitetima, tako i za sve one koji se predviđaju u skladu sa planskom dokumentacijom.\n„Infrastruktura je već sada urađena za pune kapacitete pomenutih investicija, kao i predviđenih objekata za individualno stanovanje. Dobrom saradnjom Opštine i lokalnog vodovoda, a uz pomoc KFW-a i iz sopstvenih izvora izgrađena je vodovodna mreža tako da sada na cijeloj teritoriji imamo uredno snabdijevanje i restrikcije koje su najviše bile vezivane za ovu opštinu su sada prošlost“, kazao je Krivokapić.\nJevrić je rekao da od 2010. godine na primorju nemaju problema sa nestašicom vode za piće.\n„Kako za lokalno stanovništvo, tako i za nove razvojne turističke projekte poput Porto Montenegro, Luštica bay i Portonovi. Navedeni razvojni projekti su omogućili da biznis ambijent u Crnoj Gori bude unaprijeđen i zaista se sa pravom može reći da je riječ o projekatima koji su promijenili Crnu Goru“, dodao je Jevrić.\nU tom smislu, kako je naveo, Regionalni vodovod intenzivno sarađuje sa vodovodom Tivat i inženjerski timovi dva preduzeća usaglašavaju sve razvojne projekte, posebno po pitanju Lustica bay projekta, koji je počeo da se realizuje i prije 2010. godine.\n„Pa je sistem Regionalnog i tivatskog vodovoda projektovan da obezbijedi dovoljne količine vode za piće, kako za lokalno stanovništvo, tako i za Luštica Bay, koji je jedan od najvećih projekata koji se trenutno realizuje u Crnoj Gori“, dodao je Jevrić.\nMještanin Branko Samardžić naveo je da je zadovoljan kvalitetom radova na toj lokaciji, koji su veoma složeni i zahtjevni.\n„Inženjerski tim Regionalnog vodovoda i izvođači radova imaju razumijevanje za građane“, dodao je Samardžić.\nCovid19 MINA-CG - 01/10/2020\nPodgorica, (MINA) - U Crnoj Gori je u protekla 24 sata od posljedica koronavirusa...\nCrna Gora MINA-CG - 01/10/2020\nPodgorica, (MINA) – Za Crnu Goru je posebno značajno da ne nazaduje u odnosu...\nPodgorica, (MINA) – U Crnoj Gori danas se u školske klupe vratilo više od...


“Ovo je možda vrh trećeg talasa korona virusa u Srbiji” - BIGportal.ba\n“Ovo je možda vrh trećeg talasa korona virusa u Srbiji”\n8 Decembra, 2020 9 Decembra, 2020 04557\nEpidemiološka situacija u Srbiji je teška, kaže direktor kancelarije Svjetske zdravstvene organizacije u Srbiji Marijan Ivanuša i navodi da je Srbija možda sada na vrhu trećeg talasa epidemije korona virusa.\nIvanuša je rekao Tanjugu da se usporio rast novooboljelih na dnevnom nivou, da bi ovo mogao biti vrh trećeg talasa i da će se to vidjeti do kraja nedjelje.\n–Bez obzira da li smo na vrhu trećeg talasa, situacija je i dalje veoma ozbiljna. Svakodnevno vidimo između šest i osam hiljada novooboljelih i to su velike brojke. Znamo da iza toga slijedi veliki broj hospitalizacija i veliki broj umrlih – rekao je Ivanuša.\nKako kaže situacija može brzo da se dodatno pogorša, te da je važno poštovati mjere koje su na snazi.\n–Treba biti pažljiv, situacija je teška i ne vidim razlog za opuštanje – rekao je on i dodao da su epidemiološki rizik predstojeći praznici.\nUpitan da li bi trebalo dodatno pooštravati mjere, on je rekao da treba pričekati koji dan da se vidi kakve su efekte dale postojeće mjere.\n–Svakako je Srbija sada po broju novoobolelih na 100.000 stanovnika na drugom mjestu u Evropi odmah iza Gruzije. Ima više država sa teškom situacijoim, ali je Srbija zajedno sa Gruzijom na vrhu u Evropi – rekao je Ivanuša.\nTihomir Arsić će počivati u Aleji zaslužnih građana u Beogradu\nKatar u grupi sa Srbijom?\n“Mesi ima problem – izolovan je”


TEMA BROJA KINA - Obrazovanje\nPočetkom ove godine , kineska privreda je, prema zvaničnim ekonomskim pokazateljima , za sobom ostavila Japan i dospela na drugo mesto rang - liste vode ć ih svetskih ekonomija , odmah iza SAD . Njen neverovatno brz privredni rast u poslednjoj deceniji pratile su brojne analize i komentari. S obzirom na činjenicu da je obrazovanje nacije temelj privrednog razvoja svakog društva, centralna tema mnogih analitičara bilo je upravo obrazovanje u Kini, i ono formalno, školsko, i vaspitavanje i neformalno učenje u okrilju porodice.\nPažnju prvenstveno američke javnosti privukla je početkom godine knjiga pod naslovom “ Borbeni poklič majke tigra“, Amerikanke kineskog porekla Ejmi Čua, profesorke prava na univerzitetu Jejl. Objavljena januara ove godine kao neka vrsta “roditeljskih memoara” o odgajanju dece na način koji nije nimalo svojstven američkom duhu, knjiga je pokrenula gotovo globalno široku debatu o “strogosti” kineskih majki i “krutosti” njihovih metoda da svoju decu pripreme za život i rad. Čua je, naime, opisala kako je “grubo disciplinovala” svoje dve ćerke da svakodnevno uče i vežbaju, odnosno kako je uspela da od njih “napravi” izvanredne i uspešne muzičarke.\nIako prepuna humora i očigledno svedočeći o ogromnom roditeljskom trudu i ulaganju puno vremena u rad sa sopstvenom decom, knjiga je šokirala mnoge zapadnjake. I to već u samom uvodu, gde autorka nabraja šta je sve njenoj deci, za razliku od prosečnih malih Amerikanaca među kojima inače žive, bilo zabranjeno: da prespavaju kod drugarice, da same biraju vanškolske aktivnosti, da dobiju ocenu nižu od petice, da gledaju televiziju i igraju kompjuterske igrice, da sviraju bilo koji drugi instrument osim klavira i violine…\n“Vol strit žurnal” i “Tajm” su, između ostalih, objavili delove knjige koji su izazvali lavinu komentara i eseja na temu “zahtevnog istočnjačkog” i “popustljivog zapadnjačkog” roditeljstva i posledica i/ili rezultata jednog, odnosno drugog, i po pojedinca i po društvo.\nKineski đaci ispred svih ostalih\nSticajem okolnosti, gotovo kao u prilog tezi da su kineska strogost i disciplina u odgajanju dece efikasniji od zapadnjačkog negovanja slobode, kreativnosti i individualnosti, početkom godine su objavljeni i rezultati međunarodnog PISA testiranja znanja srednjoškolaca (obavljenog tokom 2009. godine). U to prestižno međunarodno testiranje o čitalačkoj, matematičkoj i naučnoj pismenosti, koje je 2000. godine započela Organizacija za ekonomsku saradnju i razvoj (OECD), po prvi put se uključila i Kina, i to ušavši na velika vrata. Srednjoškolci u Hong Kongu i Šangaju pokazali su izvanredne rezultate u gotovo svim kategorijama. U poređenju sa drugim učesnicima testiranja, dva kineska grada imala su najveći procenat đaka sa visokim rezultatima u primeni stečenih znanja. U ukupnom skoru, đaci u Šangaju osvojili su značajno veći broj bodova od Južne Koreje i Finske, inače najbolje plasiranih članica OECD. Prosečan broj đaka koji u zemljama ove 34-člane organizacije postigao najbolje rezultate bio je 7,6 odsto, dok je među šangajskim srednjoškolcima taj procenat dvostruko veći. U Šangaju je čak 14,6 odsto đaka dobilo najviše ocene u sva tri ocenjivana predmeta – čitanju, matematici i poznavanju prirodnih nauka, dok je unutar OECD taj prosek bio 4 odsto.\nUz već gotovo tradicionalno vrhunske rezultate koje su (u okviru OECD grupe) pokazali đaci u Finskoj - što se u obrazovnim krugovima uvek iznova analizira i tumači - (ne)očekivani rezultati kineske školske omladine privukli su veliku pažnju javnosti i svetskih medija. Uz čestu opasku da to “ne treba da brine” njihove zemlje, listovi na Zapadu su ipak primećivali da je rezultat poslednjeg PISA testiranja “dokaz da Kina neguje nove generacije obrazovanih i visoko stručnih ljudi” koji bi mogli da ugroze ekonomsku nadmoć Zapada.\nNema vremena za razmišljanje\nU samoj Kini, međutim, akademska zajednica jeste bila ponosna na učinak svojih đaka, ali je svejedno nastavila da ukazuje i na brojne mane kineskog školstva koje zahtevaju ozbiljno reformisanje obrazovnog sistema. I čelni ljudi sistema priznali su da je puko memorisanje, učenje “napamet”, glavni metod ukupnog rada, i pripremanja za finalni standardizovan srednjoškolski ispit u Kini. Iako prezadovoljni zbog trijumfalnog debitovanja na PISA 2009, kineski zvaničnici smatraju da je ipak reč o samo jednom indeksu, merenju koje ukazuje na dobre strane kineskog obrazovnog sistema, čiji je problem nedostatak analitičkog rada i kritičkog mišljenja. U intervjuu američkoj radio mreži NPR, direktor jedne kineske srednje škole priznao je da se “kineski đaci ne usuđuju da misle” jer tamošnji školski sistem “insistira da im se sve kaže”, ne dozvoljava im da sami traže odgovore. Jedna učenica iz Šangaja, koja je učestvovala u PISA testiranju “požalila” se, na primer, da “nije mogla direktno da odgovori” na pitanje iz testa, već je “morala da razmišlja” i sama nađe odgovor. Kinesko školstvo ne predviđa “vreme namenjeno razmišljanju”, ali se to i u Kini uviđa kao greška, i smatra se da bi najbolje obrazovne rezultate dala neka vrsta mešavine kineskog i zapadnog “načina” učenja.\nBilo kako bilo - uprkos, ili baš zahvaljujući takvom sistemu obrazovanja - Kina zasad ima zavidne razvojne rezultate. Svesna da ekonomija 21. veka može da počiva isključivo na inovativnosti i kreativnosti, odlučna je da svoju privredu dobrim delom utemeljenu na nisko-stručnom proizvodnom radu preokrene u inovativnu privredu zasnovanu na znanju. U naučno-istraživački rad se danas u Kini, kao i u drugim delovima sveta, ulaže sve više. Samo prošle godine Peking je u nauku investirao 108 milijardi dolara, jer, kako je u maju izjavio premijer Ven Điabao, “budućnost Kine zavisi od njene budućnosti u nauci i tehnologiji”.


НОВО АМЕРИЧКО БИОЛОШКО ОРУЖЈЕ: Скакавци и инсекти као преносиоци вируса\n„Upotreba insekata koji bi bili prenosioci modifikovanih virusa može ozbiljno da potkopa naučnu praksu i pravila koja su omogućavala da očuvamo svet od destruktivne upotrebe biološkog oružja već više od 60 godina“, upozoravaju evropski naučnici.\nČetiri različite ekipe naučnika biologa iz SAD rade na stvaranju genetski modifikovanog virusa koji bi trebalo da promeni DNK biljaka sa kojima bi došao u susret. Jedan deo naučne javnosti u Evropi smatra da je ovo pokušaj Amerikanaca da stvore perfidno biološko oružje.\nNaučnici iz nemačkog Instituta „Maks Plank“, kao i njihove francuske kolege sa Univerziteta „Monpelje“ zajedno sa pravnicima Univerziteta „Frajburg“, objavili su u časopisu „Sajens“ veoma ozbiljan članak koji čitaoce ne može da ostavi ravnodušnim. Naime, u tekstu se razmatraju različiti aspekti „revolucionarnog programa“, na kojem rade agronomi i genetičari u SAD.\nAmeričke eksperimente finansira agencija Ministarstva odbrane SAD odgovorna za razvoj novih tehnologija za vojsku Sjedinjenih Američkih Država DARPA. Ova agencija je učestvovala u razvoju tehnologija koje su praktično promenile svet, uključujući računarske mreže iz koje je nastao internet, osnove Globalnog pozicionog sistema (GPS), razvoj veštačke inteligencije i druge.\nOgledi naučnika u SAD bi trebalo do dovedu do toga da insekti budu prenosioci, odnosno transporteri genetski modifikovanih virusa do željenog mesta. Kada stignu do polja ili voćnjaka, insekti bi trebalo da poseju donesene viruse.\nKao cilj ovih eksperimenata i naučnog rada zvanično se navodi „potraga za mogućnostima povećanja otpornosti različitih kultura u slučaju suše, bolesti ili preterane upotrebe herbicida“. Pa ipak, evropski naučnici koji potpisuju članak objavljen u listu „Sajens“ pribojavaju se da je stvarni zadatak naučnika da stvore moćno biološko oružje.\nDARPA ne krije svoje planove i još 2016. godine je objavila da radi na „pretvaranju insekata štetočina u saveznike u borbi za što veći prinos“. Glavni zadatak eksperimenata koji se vrše u tu svrhu jeste stvaranje tehnologije horizontalne genetske modifikacije živih organizama, u ovom slučaju insekata, kako bi se pomoću njih stvarale genetske promene na određenim biljnim kulturama. Teži se ka tome da se ovakvi ogledi ne rade samo u laboratorijama, već u prirodi, na poljima i voćnjacima, već zasađenim različitim kulturama, kako bi se proverila stvarna mogućnost povećanja prinosa uz upotrebu insekata kao „transportera virusa“.\nRadovi na ovim istraživanjima su počeli leta 2017. godine i za eksperimente je izdvojeno 27 miliona dolara. Novac je bio podeljen između četiri multidisciplinarne grupe naučnika.\nBivši član Komisije UN za biološko i hemijsko oružje i vojni ekspert Igor Nikulin za Sputnjik objašnjava da u ove i slične projekte Pentagon ulaže milione ako ne i milijarde dolara. Naš sagovornik dodaje da je ova tema zaista aktuelna, imajući u vidu da je na teritoriji bivšeg SSSR-a, Amerika izgradila 30 laboratorija koje se bave sličnim ispitivanjima.\nNikulin + Nikulin 2\n„Najrazvijenije laboratorije i dalje imaju SAD i Velika Britanija. U oblasti biotehnologija i genetskom inženjeringu, kao najsavremenijim naukama, ove dve države su daleko ispred ostalih. A postoje naznake da je još pre 30 godina tadašnji šef CIA Vilijam Kejsi naložio da se radi na izdvajanju određenih sojeva virusa u ove i slične svrhe“, objašnjava ruski ekspert.\nDo sada se protiv štetočina koje šire bolest i izazivaju epidemiju ili u slučaju loših meteoroloških uslova mehanizam obezbeđivanja stabilnosti prinosa ogledao u promeni genetike samog semena. Sada se radi na stvaranju mehanizma da se putem insekata već zreloj biljci pošalje pomoć u vidu modifikovanog virusa koji bi trebalo da reši problem. Metoda koju razvijaju američki biolozi danas se može nazvati revolucionarnom i ona bi realno mogla da omogući postizanje neophodnog efekta. Međutim, naučni rad na usavršavanju ove metode krije i brojne potencijalno opasne posledice.\nDoktor bioloških nauka i zamenik naučnog direktora Instituta biologije razvoja u okviru Ruske akademije nauka, Aleksej Kulikov za Sputnjik objašnjava kako je moguće koristiti modifikovane viruse.\n„U prirodi se virusi nalaze svuda gde mogu naći domaćina, prema kojem se oni sami prirodno modifikuju, odnosno mutiraju. Iako su virusi ’usko specijalizovani‘, njih mogu prenositi različiti nosioci — znamo da u prirodi postoje infekcije koje prelaze sa životinja na ljude, upravo zato što se virusi lako prilagođavaju. Virusi funkcionišu tako što se ugrađuju u genom domaćina i mogu da utiču na njega. Kada se virus odomaći, on počinje da vrši njemu svojstvene funkcije. Naučnici u ovom slučaju žele da koriste datu osobinu virusa kako bi izmenili određena svojstva domaćina u kojem bi se on nastanio. Dakle, ideja je da ove modifikovane viruse ugrade u genom biljke da bi preneli, to jest promenili neki važan gen biljke domaćina“, ističe Kulikov.\nMeđutim, grupa evropskih naučnika, autori teksta u stručnom časopisu „Sajens“, ukazuje da istraživanja u ovoj oblasti mogu dovesti do dalekosežnih ali potencijalno veoma opasnih bioloških, ekonomskih i društvenih posledica. Naučnici sumnjaju da projekat nije u stanju da donese realne koristi poljoprivredi.\nDa li ovaj program „Insekti saveznici“ odgovara normama bezbednosti čovečanstva? To zasad niko ne zna i zato su stručnjaci zabrinuti. Autori članka mole DAPRA da u narednim fazama omogući veću transparentnost istraživanja i dostupnost postignutih rezultata. Takođe, evropski naučnici pišu da „nema garancije da ova istraživanja u nekom svom segmentu ne narušavaju odredbe Konvencije o biološkom oružju“.\nAleksej Kulikov ističe u kojem slučaju se ova istraživanja mogu smatrati opasnim po čovečanstvo:\n„Ako se pretpostavlja da virus koji se razmnožava u biljci ima nešto opasno za čoveka i ako se to posmatra kao genetsko oružje, onda ne mogu da zamislim koliko bi sofisticirana trebalo da bude ova konstrukcija kako bi virus funkcionisao i u ćelijama biljke i u ćelijama insekta i pri tome bio štetan po čoveka. Ako se ovi eksperimente sprovode zarad borbe protiv korova, to je onda opasno, ako ništa drugo zbog toga što je korov sastavni deo ekosistema i biocenoze. Ako se veštački pusti virusna infekcija na određenu teritoriju, posledice mogu biti veoma štetne. I uopšte, igre sa modifikovanim virusima su veoma opasne zbog sveukupnog efekta na prirodu.“\nZasad je, kažu poznavaoci prilika, deo plana realizovan u američkim staklenim baštama na eksperimentalnim kulturama kukuruza i paradajza. Poznato je i da kao „prevoznike“ modifikovanih virusa američki naučnici koriste skakavce i biljne vaši, a rade na tome da još neke vrste štetnih insekata „osposobe“ za novu dužnost.\nInteresantan je i indikativan izbor kultura na kojima se vrše eksperimenti. Činjenica da se radi o kukuruzu, može da navede na pomisao da se radi o „ratnim pripremama“, jer milioni ljudi širom sveta od Latinske Amerike do Afrike zavise upravo od prinosa ove žitarice. Autori članka objavljenog u naučnom časopisu „Sajens“ navode da je američka vojska otvoreno odbacila eksperimente na duvanu i nani, jer ove biljke nemaju potencijal da ugroze bilo čiju nacionalnu odnosno prehrambenu bezbednost.\nUžasno , oni se spremaju da izvrše GENOCID nad čitavim čovečanstvom, ovo je već prešlo svaku granicu i mislim da je pitanje vremena i to relativno kratkog vremena kada će oni to i da upotrebe. ako ih rusi pre toga ne spale A bombama, jer rusija je PRVA na spisku za genocid, to je već pokušano pod jeljcinom i samo krajnjim naporima je sprečen potpuni nacionalni kolaps koji je NAMERNO dirigovan iz londona i vašingtona, rusi su ITEKAKO svesni KO im radi o glavi BUKVALNO.\nsamo da dodam, kinezi su drugi na toj listi, za američku rsističku vrhušku kinezi su podljudi i velika potencijalna opasnost.\nshto pre udare na konjokradice svom silom to bolje, i onako nam negine holokaust, ovako imamo vece shanse !!..pod hitno sprziti konjokradice !!preventivni nuklearni udar sa jedno 500 boevih glava od po 1 megatona...najmanje !!


Kostarika - Sve počelo od Borinih "Tikosa"!\nZavoleli smo ih 1990. u Italiji, zbog Bore Milutinovića. U Brazilu opet šarmirali svet...\nKostarika se fudbalskom svetu predstavila 1990. tada su prvi put učestvovali na Mondijalu i to pošto su bili prvi, ispred Amerikanaca u KONKAKAF zoni.\nTada su pokazali i da zemlje Srednje Amerike imaju šta da pruže svetskom fudbalu, a u grupi su bili iza Brazila.\nU osmini finala ih je eliminisala Čehoslovačka.\nKostarikanci su zaradili mnogo komplimenata zbog dobrog fudbala, iznenađujuće fizičke spremnosti, a neke od tih igrača poput Medforda smo gledali u nekadašnjoj ligi SFRJ, igrao je za Dinamo iz Zagreba.\nVodio ih je Bora Milutinović, ali kasnije tokom poslednje decenije prošlog veka nisu se proslavili. Od 1997. učestvuju i na Kopa Amerika, videli smo ih na Mondijalu 2002. gde su dobili jedan meč, a 2006. su dobro igrali protiv Nemaca, poraženi su sa 4:2, ali kada se očekivalo više u sudaru sa slabijim protivnicima Poljskom i Ekvadorom, izgubili su relativno lako i naravno završili takmičenje u grupi.\nNa korak od Mondijala bili su 2010. tesno su izgubili baraž od Urugvajaca koji su se kasnije okitili trećim mestom. Tada je usledila smena generacija, menjali su i selektore vodili su ih Argentinac La Volpe i Kolumbijac Pinto, nisu imali problema da se plasiraju na svoj četvrti Mondijal, bili su drugi iza Amerikanaca.\nU Brazilu su napravili i najveći uspeh, prvo mesto u grupi sa Urugvajem, Italijom i Brazilom, onda su eliminisali Grke posle penala, ali na isti način, možda i nepravedno ispali u četvrtfinalu od Van Galove Holandije. Zvezda je bio sjajni golman Kejlor Navas, danas čuvar mreže Real Madrida, pokazali su odlične partije, pre svega u defanzivi, teško su primali golove i ovo će ostati najveći uspeh u istoriji njihovog fudbala.


„Stoj pravo – rasti zdravo!“ - Ozon Media\nSremska Mitrovica – U Gradskoj kući u Sremskoj Mitrovici danas je održana konferencija za medije povodom realizacije međunarodnog projekta pod nazivom „Stoj pravo – rasti zdravo!“.\nOvaj program se realizuje u okviru IPA prekogranične saradnje Srbije i BiH, a u okviru projekta „Unapređenje posturalnog statusa i statusa kičme – SpineLab“ i podrazumeva testiranje dece uzrasta od 5 do 12 godina u svrhu procene njihovog posturalnog razvoja odnosno pravilnog držanja tela.\nKonferenciji su prisustvovali zamenik gradonačelnika Sremske Mitrovice Tomislav Janković, Mirjana Pjevac, načelnik gradske uprave za obrazovanje, Slobodan Stoiljković, direktor Osnovne škole “Jovan Popović”, Borislav Obradović, profesor na Fakultetu sporta i fizičkog vaspitanja Univerziteta u Novom Sadu, prodekan za nastavu i saradnik na projektu, Darinka Korovljev, saradnik na projektu i Mlađen Jakovljević, trener i profesor “Sokolskog društva”, saradnik na projektu.\nIstičući važnost ovog projekta, zamenik gradonačelnika Sremske Mitrovice Tomislav Janković je rekao da moderan način života i vreme koje mladi ljudi provode u zatvorenom prostoru dovodi do određenih deformiteta kičmenog stuba.\nZbog toga je osnovni cilj ovog projekta da se u ranoj fazi testiranja utvrdi da li postoji određeni deformitet i da se, putem vežbi ti deformiteti uklone.\nPrema rečima Borislava Obradovića, saradnika na ovom projektu, roditelji su se ovm testiranju odazvali u velikom broju, što je vrlo pohvalno, jer su time dobili priliku da deci, na krajnje bezbolan način, omoguće najsavremeniji izveštaj o njihovom postularnom statusu odnosno držanju tela.\n„Ova metoda je neinvazivna, bez ikakvog zračenja ili drugih posledica, već je reč o običnim kamerama, koje imaju mogućnost beleženja velikog broja snimaka, na osnovu kojih se na kraju dobija vrlo pouzdan izveštaj o zdravstvenom stanju deteta, objasnio je Obradović.\nOvim projektom obuhvaćeno je oko 200 dece na teritoriji Grada Sremska Mitrovica, od kojih je 100 dece predškolskog uzrasta i 100 dece školskog uzrasta, od pvog do četvrtog do četvrtog razreda osnovne škole.\nTestiranje je obavljeno u Osnovnoj školi „Jovan Popović“ i u Predškolska ustanovi „Pčelica“ a grad Sremska Mitrovica je pružio punu podršku u realizaciji ovog projekta.\nKako je rekao Tomislav Jankovič, zamenik gradonačelnika Sremske Mitrovice, ovo nije kraj i neće se stati na ovom koraku.\n„U planu je da se u okviru usvajanja budžeta Grada Sremska Mitrovica za narednu godinu, deo sredstava nameni za kupovinu opreme koja će biti namenjena mitrovačkoj deci, u cilju utvrđivanja deformiteta i preventivnog delovanja, a roditelji će moći da u kontinuitetu prate zdravstveno stanje svoje dece, uz stručnjake i stručne savete“, rekao je Janković.\nU četvrtak se obeležava Svetski dan prve pomoći


Suđenje za ubistvo Slavka Ćuruvije u Beogradu\nSudjenje optuženima za ubistvo novinara Slavka Ćuruvije nastavljeno je danas u Specijalnom sudu u Beogradu svedočenjem nekadašnjeg pripadnika zemunskog klana Miladina Suvajdžića.\nSuvajdžić, svedok-saradnik u procesu za ubistvo premijera Zorana Djindjića rekao je da je u junu 2002. saznao da je trebalo da pripadnici zemunskog klana ubiju Miroslava Kuraka i Ratka Romića, optužene za ubistvo Ćuruvije.\nSuvajdžić, poznat pod nadimkom "Djura Mutavi", nalazi se na nepoznatoj lokaciji pod zaštitom policije a na početku svedočenja je naveo da je promenio ime.\nKasnije danas trebalo bi da svedoči penzionisani načelnik Uprave kriminalističke policije Rodoljub Milović.\nMilović je bio pripadnik grupe Poskok koja je posle petooktobarskih promena 2000. godine istraživala politička ubistva iz perioda vlasti Slobodana Miloševića, a uz slučaj Ćuruvija, bavila se i zločinom na Ibarskoj magistrali i ubistvom Ivana Stambolića.\nĆuruvija je ubijen na 11. aprila 1999. u Beogradu, a za njegovo ubistvo Tužilaštvo za organizovani kriminal tereti tadašnjeg načelnika DB Radomira Markovića, načelnika beogradskog centra DB Milana Radonjića i bivšeg glavnog inspektora Druge uprave DB Ratka Romića.\nPo optužnici, Ćuruviju je ubio Miroslav Kurak koji je u bekstvu, a saučesnik mu je bio Ratko Romić koji je kao i Radonjić uhapšen u januaru 2014.


Stoltenberg: Zajednička reakcija NATO-a u slučaju ruske agresije | Aktuelno\nGeneralni sekretar NATO-a Jens Stoltenberg naglasio je jedinstvo odbrambenog saveza suočenog sa mogućom ruskom agresijom na Ukrajinu\nGeneralni sekretar NATO-a Jens Stoltenberg naglasio je jedinstvo odbrambenog saveza suočenog sa mogućom ruskom agresijom na Ukrajinu.\n”Svi NATO saveznici nekoliko puta su jasno dali do znanja da ćemo reagovati ako Rusija još jednom sprovede agresivne akcije protiv Ukrajine“, rekao je Stoltenberg u izjavi koju je prenio CNN.\n„Spremni smo nametnuti sankcije i naravno, razmišljamo i o povećanju raspoređenih vojnika NATO-a u istočnom dijelu saveza. U isto vrijeme, pozvali smo Rusiju na niz sastanaka kako bismo sjeli i pokušali pronaći političko rješenje.“\n”Sjedinjene Američke Države prenijele su vrlo jasnu poruku zajedno sa svim članicama NATO saveza da nećemo ni na koji način prihvatiti dalju upotrebu vojne sile protiv Ukrajine,“ rekao je Stoltenberg.\nOn je dodao kako „takođe, SAD predvodi napore za koordinaciju svih NATO saveznika u našem odgovoru na agresivne akcije Rusije protiv Ukrajine“.\nAmerički predsjednik Bajden izjavio je u četvrtak da je bio „apsolutno jasan“ s ruskim predsjednikom Vladimirom Putinom.\n”Ako bila koja ruska jedinica krene preko ukrajinske granice, to je invazija”, rekao je Bajden.\nTakva bi invazija bila dočekana s “oštrim i koordiniranim odgovorom, ekonomskim odgovorom o čemu smo detaljno razgovarali s našim saveznicima, kao što je vrlo jasno izneseno predsjedniku Putinu”, rekao je Bajden novinarima.\nSVIJET Aktuelno - 16.05.2022-20:16\nTurski predsjednik Redžep Tajip Erdogan je kazao da Turska neće podržati ulazak Švedske i Finske u NATO, prenosi AFP. Erdogan je najavio da će delegacije...\nZvanično: Švedska podnosi zahtjev za članstvo u NATO\nSVIJET Aktuelno - 16.05.2022-15:36\nŠvedska premijerka Magdalena Anderson potvrdila je da će njena zemlja podnijeti zahtjev za članstvo u NATO, nakon duge istorije vojne neutralnosti. Ona je, kako prenosi...\nTako mi treba bez oruzja i zrtava na bilo koju stranu blokadu Rusije KOMPLET export/import novcane transakcije i “mirni kao bubice”.Po dzepu najbolje “zaboli”,e sad se ne zna “reakcija Vulina i patrijaha Vucica”.


ČESTITAO ROĐENDAN RUSKOM KOLEGI Vučić: Sa Putinom u Moskvi, pre kraja godine | Ekspres.net\nČESTITAO ROĐENDAN RUSKOM KOLEGI Vučić: Sa Putinom u Moskvi, pre kraja godine\nPredsednik Srbije Aleksandar Vučić dogovorio je u telefonskom razgovoru sa predsednikom Rusije Vladimirom Putinom susret u Moskvi pre kraja godine, a potom je ruskom predsedniku čestitao rođendan.\nSrpski i ruski predsednik su se dogovorili da se pre kraja godine sastanu u Moskvi i razmene stavove o najvažnijim pitanjima, a posebno o Kosovu i Metohiji. Putin je Vučiću rekao da prati to što radi i da dobro razume da se Srbija nalazi u složenoj situaciji, kao i to da je spreman da pomogne, saopštila je Pres služba predsednika Republike.\nVučić je zahvalio na pažnji koju Putin posvećuje razvoju srpsko-ruskih odnosa, zbog čega u Srbiji uživa iskreno poštovanje i veliko poverenje. On je, takođe, izrazio zahvalnost za reči podrške očuvanju teritorijalnog integriteta i suvereniteta Srbije, koje mu je preneo ministar Sergej Lavrov, na nedavnom sastanku u Njujorku.\n“Prijateljski razgovor sa predsednikom Rusije Vladimirom Putinom. Dogovorili smo susret u Moskvi pre kraja godine i čestitao sam mu 67. rođendan.”\nA post shared by Aleksandar Vučić (@buducnostsrbijeav) on Oct 7, 2019 at 2:34am PDT\nČestitajući rođendan, Vučić je Putinu poželeo dobro zdravlje i ličnu sreću, kao i snagu da u budućnosti uspešno zastupa interese Rusije i bratskog ruskog naroda.\n“Prijateljski razgovor sa predsednikom Rusije Vladimirom Putinom. Dogovorili smo susret u Moskvi pre kraja godine i cestitao sam mu 67. rođendan”, napisao je Vučić i na svom instagram profilu “Budućnostsrbijeav”.\nPoslednji put, dvojica predsednika sastali su se početkom ove godine, u januaru, kada je Putin posetio Srbiju.\nTags Aleksandar VučićVladimir Putin\nDRUGI PUT OVE GODINE: Vučić i Putin sastaće se u Pekingu Vučić uputio saučešće Putinu povodom avionske nesreće u Moskvi DANIJEL FRID: Savez sa Rusijom ne bi bio od pomoći Srbiji i srpskom narodu VULIN: Sledeće godine stižu helihopteri iz Rusije


Kalemegdansku pasarelu otvaramo u avgustu - Istinomer\nKalemegdansku pasarelu otvaramo u avgustu\nPredsednik Skupštine grada Beograda o kalemegdanskoj pasareli. (TV Hepi, 1. 5. 2018. godine)\nAkter: Nikola Nikodijević\n„Pasarela (kod Kalemegdana) će u avgustu biti puštena u rad.“\nPričajući o tome šta sve gradska vlast planira da uradi, izgradi i rekonstruiše u Beogradu naredne četiri godine, predsednik Skupštine grada Nikola Nikodijević obećao je početkom maja da će kalemegdanska pasarela, koja je počela da se gradi u oktobru 2017. godine, biti otvorena u avgustu.\nDa bi pasarela koja spaja Kalmegadan sa priobaljem uopšte proradila, jasno je da prethodno moraju da budu završeni građevinski radovi.\nMesec avgust je prošao, da vidimo šta se dešava sa betonskom spiralom, kako se zvanično zove pešački most kod Kalemegdana.\nEkipa Istinomera je 3. septembra obišla pasarelu koja bi, prema Nikodijevićevoj najavi iz maja već trebala da bude puštena u rad.\nNa fotografijama se, međutim, jasno vidi da građevinski radovi još nisu završeni. Skele, mašine i radnici evidentno još izvode radove.\nIzgradnja pešačke pasarele kod Kalemegdana, 3. septembar/ Foto: Istinomer/ Zoran Drekalović\nDakle, s obzirom da ni sama izgradnja još nije gotova, a kamoli da je pasarela „proradila“, Nikodijević za obećanje da će kalemegdanska pasarela biti puštena u rad u avgustu dobija ocenu “neispunjeno“.\nNije, međutim, predsednik Skupštine Grada Beograda jedini omanuo kada je obećao da će pasarela biti funkcionalna u avgustu. Bivši gradonačelnik Siniša Mali je u oktobru prošle godine, kada su počeli radovi, rekao da će izgradnja biti završena na leto naredne godine.\nU međuvremenu je 25. avgusta, tek koji dan pred istek roka za završetak radova, iz Gradske uprave obelodanjeno da će izgradnja biti završena polovinom novembra, a ne na leto, kao što su ranije najavili. Kada će biti puštena u rad, međutim, nije poznato.\nU tekstu koji je objavljen na zvaničnom sajtu Grada Beograda piše i da “najveći problem trenutno pravi ‘divlji’ objekat, odnosno baraka koju vlasnik obližnjeg restorana uporno odbija da ukloni sa javne površine“.\nDa li je za taj problem Nikodijević znao kada je obećao da će u avgustu pasarela biti puštena u rad ne znamo, jer iz Gradske uprave nismo dobili odgovor na pitanje zbog čega su probijeni rokovi izgradnje pešačkog mosta koji spaja Kalemegdan sa priobaljem.\nNaslovna fotografija: FoNet/ Beoinfo\nizgradnja Skupština grada Beograda Beograd kalemegdanska pasarela


Džeko: Očekujem uspehe u Mančester sitiju – Nadlanu.com\nDžeko: Očekujem uspehe u Mančester sitiju\nMANČESTER, 11. januara 2011. (Beta-AP) - Novi napadač Mančester sitija Edin Džeko rekao je da mu je drago što je došao u klub sa velikim ambicijama i dodao da očekuje da u dresu engleskog kluba ostvari dobre rezultate i osvoji trofeje.\n"Siti je veliki klub, a ja ima velike ambicije. Mislim da zajedno možemo mnogo. Tu je odličan trener, u timu su veliki igrači. Nisam bio nezadovoljan u svom bivšem klubu Volfsburgu, ali mi sam bio željan promene", rekao je Džeko novinarima u Mančesteru.\nSiti je za Džeka platio nemačkom klubu Volfsburg više od 30 miliona evra. Reprezentativac BiH nije se libio ni da na prvoj konferenciji za novinare u Mančesteru prokomentariše gradskog rivala Junajted.\n"Pričali su mi dosta o ovdašnjim navijačima, čuo sam i da većina ljudi iz Mančestera navija za Siti", bio je Džekov komentar koji je novinarima izmamio osmehe.\nDžeko je sa Sitijem potpisao četvorogodišnji ugovor, a za novi klub mogao bi da debituje u subotu protiv Vulverhemptona.\n"Za mene je Džeko jedan od najboljih napadača u Evropi", rekao je trener Sitija Roberto Manćini.\nFudbaleri Mančester sitija trenutno se nalaze na drugom mestu prvenstva Engleske sa dva boda manje od Mančester junajteda.


Osobe u vašoj organizaciji mogu da razmenjuju ideje i informacije o proizvodima, tehnologijama i procesima tako što će te informacije postavljati kao objave na blogu.\nBlogovi obično imaju svog autora, ili manju grupu autora, koji redovno kreiraju sadržaj. Autor bloga, koji se naziva i „bloger“, obično koristi lični, neposredan ton i pruža sebi svojstven pogled na stvari.\nČitaoci mogu da doprinose blogu tako što će svoje ideje i reakcije na objave na blogu objavljivati u vidu komentara.\nBlogovi se koriste na internetu za razne svrhe, počev od komentara do ličnih naloga, ali imaju nekoliko koristi za korporacije i drugim organizacijama. Evo nekih načina blogovima može da se koristi:\nPovezivanje sa službenicima i klijentima Organizacija može da objavljuje odluke i smernice i da razmenjuje ideje sa službenicima i klijentima na neformalan način. Pozivajući čitaoce da komentarišu objave na blogu, organizacija može da razvije osećaj zajedništva i da oceni teme koje se tiču njenih članova.\nRazmena zapažanja i pogleda Blogovi mogu da omoguće osobama koje imaju zanimljiv pogled na neku temu da o njoj diskutuju svojim rečima. Na primer, osobe mogu da razmenjuju svoje poteškoće i uspehe prilikom prevazilaženja prepreka ili iskustva u vezi sa radom na određenom projektu.\nPružanje uvida u složene koncepte Za neke organizacije, blogovi služe kao forumi za diskutovanje o složenim konceptima na zanimljiviji način. Objava na blogu može da opiše prednosti primene složenih smernica ili tehnologije, uz navođenje korisnih primera.\nPrenos vesti i pogleda Blogovi mogu da pruže forum za razmenu važnih vesti ili tački gledišta. Zbog toga što su objave na blogu lake za postavljanje i obično su pisane u neformalnom tonu, često imaju manje ograničenja od tradicionalne Web lokacije preduzeća, koja mora da odgovori na raznolike potrebe i može da prolazi kroz duži ciklus objavljivanja.\nRazmena vizija i ideja Blogovi mogu da omoguće osobama da razmenjuju svoje ciljeve i razmišljanja o budućnosti, kao i da podstiču njihovo komentarisanje. Takođe mogu da pruže forum u kome rukovodioci organizacije mogu da komuniciraju sa svojim službenicima na neformalan, pristupačniji način.\nKada kreirate blog, sledeće liste, biblioteke i funkcije mogu da budu od pomoći prilikom kreiranja sadržaja i interakcije sa čitaocima:\nObjavljene poruke Koristite listu objava za prikazivanje i upravljanje svim vašim objavama. Objave su suštinski deo bloga i kojima komunicirate sa čitaocima kroz vremenskih stavke. Na listi objavljenih poruka je podešen da zahteva odobrenje pre nego što se objavljuju objave, ali možete da promenite postavku ako imate dozvolu za upravljanje listama na blogu.\nKomentari Povratne informacije u vezi sa vašim objavama na blogu dobijate preko komentara čitalaca. Njih možete da vidite pojedinačnim pregledanjem svake objave, ili možete da pregledate sve komentare na vašem blogu preko podrazumevane liste Komentari.\nKategorije Koristite kategorije za organizovanje vaših objava, tako da čitaoci mogli lako da pronađete objave koje ih zanimaju.\nLista „Drugi blogovi“ Koristite ovu listu za skladištenje veza ka drugim blogovima, kao što su blogovi koji se bave sličnim temama, blogovi kolega ili blogovi koji ukazuju na vaš blog.\nVeze Koristite listu Veze za skladištenje drugih tipova veza, kao što su veze ka srodnim Web lokacijama ili ka dodatnim informacijama. Lista Veze podrazumevano sadrži veze ka vašoj biblioteci Fotografije i arhivama bloga.\nFotografije Lista Fotografije je biblioteka slika u kojoj možete da skladištite slike u vezi sa vašim blogom, a na koje mogu da ukazuju veze u vašim objavama.\nTrajne veze Trajna veza je Web adresa određene objave na blogu, koja omogućava da objava uvek bude dostupna preko URL-a, čak i kada je objava arhivirana. Ako neka osoba želi da referencira raniju objavu na blogu ili ako vi želite da referencirate objavu druge osobe, trebalo bi da koristite trajnu vezu.\nArhive objava Objave se arhiviraju po danima i mesecima, tako da vi i vaši čitaoci možete da pregledate objave na osnovu određenih datuma. Blog sadrži dva podrazumevana prikaza kalendara za pregledanje objava: standardni prikaz liste i prikaz kalendara.\nRSS feedovi Vi i vaši čitaoci možete da ostanete u toku sa promenama na blogu tako što ćete se pretplatiti na RSS feedove. RSS je tehnologija koja pruža pogodan način za raspodelu i prijem informacija u standardizovanom obliku.\nKreiranje objava na blogu\nKreiranje objava na blogu je jednostavno i ne zahteva dodatne alate. Blog u sistemu Windows SharePoint Services sadrži alatke za oblikovanje, slične onima u programima za obradu teksta, uz pomoć kojih možete da primenjujete oblikovanje (kao što su podebljan tekst i fontovi u boji), umećete hiperveze i slike, kao i da kreirate tabele.\nTakođe možete da koristite alatke za kreiranje blogova ili programe kompatibilne sa sistemom Windows SharePoint Services, ako vam više odgovara da kreirate objave upotrebom alatke ili programa sa kojim ste upoznati. Vaš blog sadrži komandu koja pokreće kompatibilne alatke i programe za kreiranje blogova, kao što je Microsoft Office Word 2007, ako su instalirani na vašem računaru.\nNeke organizacije imaju smernice koje se tiču objavljivanja osetljivih podataka, tako da se preporučuje da, pre nego što kreirate blog, proverite da li u vašoj organizaciji postoje smernice u vezi sa otkrivanjem informacija preko blogova ili drugih medijuma.\nNapomena : Ako Veb pregledač ne podržava ActiveX kontrole, zatim traku sa alatkama oblikovanje možda neće biti dostupna. Međutim, možete da koristite osnovne HTML oznake za oblikovanje teksta u vaših poruka na blogu. Veze ka više informacija o oblikovanju teksta u poboljšanom tekstualnom polja u odeljku Takođe pogledajte .\nPreporučuje se da često postavljate objave na blogu da biste zadržali interesovanje vaših čitalaca, kao i da biste ih podstakli da se pretplate i da se vraćaju na vašu lokaciju. Možda ćete takođe želeti da odgovarate na komentare da bi vaši čitaoci ostali angažovani. Ako je vaša lokacija dostupna osobama izvan vaše organizacije, možda bi trebalo da periodično proveravate komentare kako biste se uverili da nema nepriličnih komentara koji mogu da uvrede neke od čitalaca.\nTreba da proverite i blogom periodično da biste se uverili da veze ka drugim resursima i dalje radi, kao i da li druge informacije na vašem blogu relevantan. Mogli biste da potvrdite da kategorije odgovaraju sadržaju i da izbrišete kategorije koje ne nameravate da koristite.\nTrebalo bi i da redigujete postavke, kao što su dozvole za lokaciju i liste, da biste potvrdili da sve osobe imaju odgovarajuće nivoe pristupa vašem blogu. Na primer, ako neko uporno objavljuje neprikladne komentare, možete da uredite dozvole tako da ta osoba ne može da prilaže listi Komentari.\nInformisanje o promenama na blogu\nAko vaša lokacija podržava RSS tehnologiju, vi i vaši čitaoci možete doći ispravke o promenama na blogu, kao što su nove objave pretplaćivanjem se putem RSS Feed. Pretplaćivanjem na blogu, čitaoci ne treba da proverite nazad na blogu da biste videli ako ima objavljeni novi sadržaj. Umesto toga, čitaoci periodično dobijaju ispravke sa sadržajem nove i promenjene bloga, kao što su promene objava ili novi komentari.\nProgram koji se naziva RSS čitač, čitač feedova ili prikupljač feedova može umesto vas da periodično proverava lokacije sa omogućenim RSS-om i da preuzme sav ažurirani sadržaj.\nBlogovi imaju za RSS feedove dugme koje vi ili vaši čitaoci mogu da kliknu da pregledate ispravke i da se pretplatite na njih pomoću prikazivača za RSS.\nNa vašoj lokaciji ili kolekcija lokacija mora da bude omogućena RSS tehnologija da biste pregledali i pretplaćivali se na RSS feedove. Organizacije mogu da ograniče ili onemoguće RSS feedove zbog ograničenja propusnog opsega ili iz drugih razloga. Za više informacija obratite se administratoru ili vlasniku vaše lokacije.


Protesti u slučaju nepotpisivanja Austrijskog kredita | Palelive.com\nPočetna Regija Istočno Sarajevo Protesti u slučaju nepotpisivanja Austrijskog kredita\nISTOČNO SARAJEVO – Predstavnici Studentskog parlamenta Unije studenata Univerziteta Istočno Sarajevo /UIS/ najavili su proteste ukoliko do kraja dana, Ministarstvo prosvjete i obrazovanja Republike Srpske ne potpiše ugovor sa Vladom Austrije o realizaciji kredita za modernizaciju i razvoj Univerziteta po evropskim standardima.\nPredsjednik Unije studenata Univerziteta u Istočnom Sarajevu Aleksandar Glavaš rekao je da je Vlada Srpske odobrila realizaciju druge faze kredita u dva dijela od po 10.000.000 evra i da je danas zadnji rok za potpisivanje, što Ministarstvo prosvjete i kulture još nije učinilo.\n“Zbog birokratskog prilaza resornih ministarstva prethodne, a i sadašnje Vlade, svi rokovi za relizaciju su istekli u junu ove godine. Uz pregovaranje, Univerzitet je pomjerio rokove, ali samo za 10.000.000 evra. Rok za potpisivanje sa Austrijancima je danas i nema nikakvog daljeg pomjeranja”, rekao je Glavaš na konferenciji za novinare.\nGlavaš je rekao da su jutros imali sastanak sa resornim ministrom Goranom Mutabdžijom koji je, prema njegovim riječima, bio razočaravajući.\nSa 10.000.000 evra planiran je završetak doma u Foči, Pravoslavnog bogoslovskog fakulteta u Foči, Regionalni istraživački centar za tehnologiju hrane u Zvorniku, poslovno-inovacioni centar u Istočnom Sarajevu i opremanje nekoliko fakulteta nastavim sredstvima.\nZa drugih 10 miliona evra planirano je finansiranje izgradnje domova u Palama i u Lukavici, rekonstrukcija doma i fakulteta u Zvorniku i opremanje ostalih fakulteta.\nPredsjednik Unije studenata Predrag Govedarica rekao je da će “Unija podržati sve aktivnosti Studentskog parlamenta i pozvati na odgovornost one koji su krivi za, eventualno, nepotpisivanje”.\nUIS Istočno Sarajevo\nPrethodni članakNema kupca za “Intal”\nNaredni članakPočela nastava na svim fakultetima


Još ne vladaju u Briselu, ali bi da preuzmu Banjaluku: Zeleni se šire na Balkan - na udaru Dodik\nNa krilima pobede u Nemačkoj, Evropski Zeleni šire svoju političku agendu i na Balkan, pa su zatražili i uvođenje sankcija Miloradu Dodiku. Ali, za to ne postoji konsenzus unutar EU, a sa druge strane, bez obzira na pobedu u Nemačkoj, Zeleni na evropskom nivou nisu dovoljno jaki da bi mogli da kroje spoljnu politiku EU.\nVeće Evropske zelene partije usvojilo je rezoluciju u kojoj se, između ostalog, traži i uvođenje sankcija srpskom članu Predsedništva BiH Miloradu Dodiku. Ovu odluku pozdravio je Željko Komšić, predsedavajući Predsedništva, istakavši da se radi o „ohrabrujućoj poruci pred nastavak borbe za jednaka prava svih građana“.Rezolucija je usvojena na 34. sednici Veća Evropskih zelenih i u njoj se navodi da se EU „snažno protivi bilo kakvim promenama granica, posebno na osnovu etničkih podela“. U rezoluciji su se, takođe snažno, založili za nastavak dijaloga između Beograda i Prištine i za primenu međusobno dogovorenih koraka.U delu koji govori o BiH, Zeleni, koji u Evropskom parlamentu zauzimaju 52 poslanička mesta od ukupno 750, poručuju da je potrebno apelovati na sve političke aktere u BiH u cilju doprinosa poštovanja teritorijalnog integriteta i suvereniteta BiH i zalažu se za, kako kažu, „čvrste sankcije“ srpskom članu Predsedništva Miloradu Dodiku i drugima, koje smatraju odgovornima za trenutnu političku krizu u BiH.Prirodno je da Zeleni govore protiv SrbaRetorika i politika Zelenih od devedesetih godina bila je izrazito antisrpska, podseća Rajko Petrović iz Instituta za evropske studije, dok u poslednjih nekoliko godina, zelena agenda sve više dobija političku, a sve manje ekološku dimenziju.Naravno da će Željko Komšić, Šefik Džaferović i drugi bošnjački političari prihvatati ovakve rezolucije i pretnje sankcijama. Upravo su oni ti koji insistiraju na tenzijama, koji se protive dijalogu i tvrdoglavo, neargumentovano i, ako je potrebno, uz upotrebu sile, stvaraju unitarnu BiH kao većinski muslimansku državu pod krinkom građanskog društva, dodaje Petrović.Neveliki uticaj Zelenih na politiku EUUpitan koliki je politički uticaj Evropskih zelenih i može li ova rezolucija da izazove političke posledice, Petrovićev kolega iz Instituta, Milan Igrutinović, smatra da uticaj Zelenih lagano raste.Iako van glavnih tokova evropske politike, pored orijentacije javnosti prema ekološkim problemima, rastu uticaja Zelenih vetar u leđa dao je izborni uspeh nemačkih Zelenih, koji su postali deo vlade Olafa Šolca i zauzeli, između ostalog i resor spoljnih poslova.Međutim, tek ćemo videti koliko će Zeleni biti uspešni da u samoj Nemačkoj nametnu ova spoljnopolitička pitanja kao prvorazredna – kancelar Šolc već je nagovestio da se nemačka spoljna politika neće dramatično menjati. To se, pre svega odnosi na Kinu, što je bilo glavno pitanje poziconiranja spoljnopolitičke orijentacije njegove vlade.Nemački Zeleni mogu da utiču na profilizaciju spoljnopolitičkih pogleda svojih kolega u drugim evropskim zemljama. Ipak, pita nje je hoće li u tome biti uspešni, kao i da li će orijentacija prema pitanjima ljudskih prava na način kako ih posmatra liberalna demokratija biti primamljivo drugim zelenima, zaključuje naš sagovornik.\nsankcije, milorad dodik, željko komšić, region – politika, bosna i hercegovina (bih), region\n© AFP 2021 / LUCAS BARIOULETEvropski Zeleni\nVeće Evropske zelene partije usvojilo je rezoluciju u kojoj se, između ostalog, traži i uvođenje sankcija srpskom članu Predsedništva BiH Miloradu Dodiku. Ovu odluku pozdravio je Željko Komšić, predsedavajući Predsedništva, istakavši da se radi o „ohrabrujućoj poruci pred nastavak borbe za jednaka prava svih građana“.\n22 Oktobar 2021, 20:28\nRezolucija je usvojena na 34. sednici Veća Evropskih zelenih i u njoj se navodi da se EU „snažno protivi bilo kakvim promenama granica, posebno na osnovu etničkih podela“. U rezoluciji su se, takođe snažno, založili za nastavak dijaloga između Beograda i Prištine i za primenu međusobno dogovorenih koraka.\nU delu koji govori o BiH, Zeleni, koji u Evropskom parlamentu zauzimaju 52 poslanička mesta od ukupno 750, poručuju da je potrebno apelovati na sve političke aktere u BiH u cilju doprinosa poštovanja teritorijalnog integriteta i suvereniteta BiH i zalažu se za, kako kažu, „čvrste sankcije“ srpskom članu Predsedništva Miloradu Dodiku i drugima, koje smatraju odgovornima za trenutnu političku krizu u BiH.\nPrirodno je da Zeleni govore protiv Srba\nRetorika i politika Zelenih od devedesetih godina bila je izrazito antisrpska, podseća Rajko Petrović iz Instituta za evropske studije, dok u poslednjih nekoliko godina, zelena agenda sve više dobija političku, a sve manje ekološku dimenziju.\n„Ovakve deklaracije su jedna vrsta pritiska na rukovodstvo Republike Srpske da odustane od namera da se kreće u smeru vraćanja dejtonskih nadležnosti. Međutim, takve deklaracije i pretnje sankcijama nemaju nikakvo pravno dejstvo i u praktičnom smislu ne mogu da proizvode posledice, baš kao što je bilo i sa rezolucijom o takozvanom genocidu u Srebrenici i tome slično“, kaže Petrović.\nNaravno da će Željko Komšić, Šefik Džaferović i drugi bošnjački političari prihvatati ovakve rezolucije i pretnje sankcijama. Upravo su oni ti koji insistiraju na tenzijama, koji se protive dijalogu i tvrdoglavo, neargumentovano i, ako je potrebno, uz upotrebu sile, stvaraju unitarnu BiH kao većinski muslimansku državu pod krinkom građanskog društva, dodaje Petrović.\nNeveliki uticaj Zelenih na politiku EU\nUpitan koliki je politički uticaj Evropskih zelenih i može li ova rezolucija da izazove političke posledice, Petrovićev kolega iz Instituta, Milan Igrutinović, smatra da uticaj Zelenih lagano raste.\n„Ali za „tvrde stvari“, koje se tiču uvođenja sankcija ili odnosima prema pojedinim političkim akterima u BiH, oni mogu da nastupaju u deklarativno i ne mogu biti jezičak na vagi ili glavna pokretačka snaga uvođenja sankcija koje zahtevaju jednoglasnost svih članica EU. Uz to, po samim naznakama koje smo mogli da čujemo od viših zvaničnika EU, te sankcije nisu baš izgledne zato što se ne može postići konsenzus“, objašnjava on.\nIako van glavnih tokova evropske politike, pored orijentacije javnosti prema ekološkim problemima, rastu uticaja Zelenih vetar u leđa dao je izborni uspeh nemačkih Zelenih, koji su postali deo vlade Olafa Šolca i zauzeli, između ostalog i resor spoljnih poslova.\n„Nemački Zeleni su se u zadnje dve-tri godine profilisali u spoljnopolitičkom smislu, zalažući se da ideje liberalne demokratije i ljudskih prava imaju veći uticaj na vođenje spoljne politike. U tom smislu oni možda mogu biti nekakav putokaz ostalim Zelenima da izađu iz klasičnih „zelenih politika“, koje se tiču ekologije ili energetike i da vođenje spoljne politike profilišu u tom smeru“, navodi Igrutinović.\nMeđutim, tek ćemo videti koliko će Zeleni biti uspešni da u samoj Nemačkoj nametnu ova spoljnopolitička pitanja kao prvorazredna – kancelar Šolc već je nagovestio da se nemačka spoljna politika neće dramatično menjati. To se, pre svega odnosi na Kinu, što je bilo glavno pitanje poziconiranja spoljnopolitičke orijentacije njegove vlade.\n„Kada to prevedemo na Balkan, oni će možda biti zainteresovani da se time bave. Međutim, pitanja u BiH ne tiču se toliko na primer ljudskih prava, koliko se tiču malo komplikovanijih odnosa kolektiviteta i načina funkcionisanja države. Tako da ne verujem da njihov odnos prema sankcijama ne može biti materijalizovan zbog širih odnosa u EU i zbog formalnih stvari, kako se donose odluke same Unije“, smatra Igrutinović.\nNemački Zeleni mogu da utiču na profilizaciju spoljnopolitičkih pogleda svojih kolega u drugim evropskim zemljama. Ipak, pita nje je hoće li u tome biti uspešni, kao i da li će orijentacija prema pitanjima ljudskih prava na način kako ih posmatra liberalna demokratija biti primamljivo drugim zelenima, zaključuje naš sagovornik.\nKomšić: Odbaciti princip konstitutivnosti naroda u Bosni\n2 Septembar 2021, 16:23


Vrhunski sportisti na testiranjima u Zavodu za sport i medicinu sporta RS\nNaslovna > Vrhunski sportisti na testiranjima u Zavodu za sport i medicinu sporta RS\nŽenska košarkaška seniorska selekcija Srbije, muška seniorska vaterpolo reprezentacija Srbije i reprezentativne selekcije u plivanju, atletici kao i paraolimpijci danas su obavili medicinske preglede i testiranja u vodećoj ustanovi sporta Srbije. Osim standardne procedure medicinskih pregleda, vrhunski takmičari u obavezi su da izvše i funkcionalno testiranje.\nFunkcionalnim testiranjima se određuje maksimalna potrošnja kiseonika i utvrđuje stepen kondicije sportista, uz konstantan monitoring kardiovaskularnog i respiratornog sistema tokom progresije testa.\nAnalizom pregleda i dobijenih rezultata sa funkcionalnih testova donosi se zaključak o zdravstvenom stanju i funkcionalnim sposobnostima za nastavak aktivnog bavljenja sportom. Konačan izveštaj se donosi na osnovu procene zahteva sporta i na osnovu sportske discipline kojom se ispitanik bavi.\nU Zavodu za sport i medicinu sporta RS vrši se psihodijagnostika i procena takmičarske pripremljenosti svih kategorija sportista. Testiranja obuhvtaju: procenu karakteristika ličnosti vaznih za uspeh u sportu, svojstava sportske motivacije, stanja i raspoloženja pred nastup (takmičarska anksioznost, sportsko samopouzdanje), merenja sposobnosti psiholoških veština za prevladavanja stresa, procenu opštih i specifičnih intelektualnih sposobnosti.\nStepen utreniranosti, kao i rizike za povređivanje, utvrđuju stručnjaci koji se bave analitikom u sportu i motoričkim testiranjima. Za testiranje vrhunskih sportista danas je korišćen 3D sistem za kinematičku analizu kretanja.


Deutsche Bank pod istragom američkih vlasti - Bonitet\nDeutsche Bank pod istragom američkih vlasti\nAmeričke vlasti istražuju poslovanje odeljenja nemačkog zajmodavca Deutsche Bank za upravljanje imovinom DWS Group, nakon što je bivši šef kompanije za održivost izjavio kako je precenio koliko koristi kriterijume održivog ulaganja za upravljanje svojom imovinom.\nTo je u sredu objavio Wall Street Journal (WSJ) a prenele agencije.\nIstrage, koje su pokrenute na inicijativu državne Komisije za hartije od vrednosti (SEC), menjačnice i savezni tužioci, u ranoj su fazi, objavile su novine, pozivajući se na izvore.\nDeutsche Bank, koja je proširila poslovanje na polju održivog finansiranja, pokušava da povrati svoj imidž u Vašingtonu usred nekoliko istraga o svojim poslovima sa bivšim predsednikom SAD Donaldom Trampom koji im je dugogodišnji klijent, piše Yahoo Finance.\nDWS Group je drugi nemački investicioni fond koji se suočio sa regulatornim ispitivanjem. Allianz se takođe suočava sa istragama SEC -a u vezi sa gubicima prošle godine u svom odeljenju za fondove, Allianz Global Investors.\nDeutsche Bank odbila je da komentariše izveštaj WSJ-a.\nPrethodni tekstEricsson otvara Centar za realizaciju digitalnih usluga u Beogradu\nSledeći tekstKrajem jula dug po bankarskim kreditima u Srbiji iznosi – 3.011 milijardi dinara


Transfer ozvaničen, Jojić predstavljen u Kelnu! - Sportske.net\nTransfer ozvaničen, Jojić predstavljen u Kelnu!\nReprezentativac Srbije Miloš Jojić danas je i zvanično promovisan u Kelnu, gde je stigao posle rastanka sa ''Milionerima'' iz Dortmunda.\nFoto: Twitter, 1. FC Köln\nBundesliga - Ko će imati najlepši dres?Jojić napustio Dortmund!Gundogan se predomislio!Ovako izgleda šoping "Milionera"Ponovo radi pijaca!\nOno što smo objavili pre tri dana, danas je dobilo i zvaničnu potvrdu - Miloš Jojić je novi vezista nemačkog Kelna, sa kojim je potpisao ugovor dokraja juna 2019. godine.\nReprezentativac Srbije je zadužio dres sa brojem 8 i u ponedeljak će se priključiti pripremama svog novog kluba.\nTrener popularnih ''Jarčeva'' Peter Šteger izrazio je zadovoljstvo zbog ostvarenog transfera.\n''Srećan sam zbog odlukje Miloša Jojića da prihvati našu ponudu i da nam se pridruži. Tokom pregovora, on je izneo jasan stav da će učiniti sve što treba da bi došao u Keln i nema nikakve sumnje da će Miloš postati vitalni deo našeg tima i doneti novu dimenziju u našoj ofanzivnoj liniji'', konstatovao je Šteger\nI generalni menadžer kluba Jerg Šmadke je biranim rečima govorio o našem reprezentativcu.\n''Miloš Jojić je talentovan fudbaler, koji je kao veoma mlad počeo da stiče i međunarodno iskustvo. On može da igra na više pozicija, odlično poznaje Bundesligu, gde je već pokazao svoj kvalitet'', izjavio je Šteger.\nOčekivalo se da zajedno sa Jojićem bude promovisan i Santana iz Šalkea, ali je na lekarskim pregledima ustanovljena povreda, zbog koje ne bi mogao da trenira najmanje tri naredne nedelje.\nZbog toga sada u Kelnu traže neke nove opcije umesto Santane.


U prostorijama press-centra SC "Tašmajdan" potpisan je ugovor o sponzorstvu između kompanije Euroimpex autogroup, ekskluzivnog uvoznika Peugeot proizvoda za Srbiju i Crnu Goru i Teniskog saveza Srbije.\nU ime Teniskog saveza ugovor je potpisao predsednik Mirko Petrović, a ispred Peugeota direktor Dragan Korpivica.\n“Potpisivanje ugovora sa ovako renomiranim proizvođačem automobila koji u svojoj gami ima modele koji su nosioci titule “Automobil godine“ svakako će mnogo značiti našem savezu i svim selekcijama u ostvarivanju još boljih rezultata” , istakao je između ostalog Mirko Petrović.\nDragan Koprivica je istakao da će našim najboljim teniserima na raspolaganju biti i najnoviji model Peugeot Traveller kao i svi drugi do sada javnosti dobro poznati modeli koji iz dana u dan osvajaju simpatije klijenata širom zemlje i beleže sve bolje rezultate u prodaji.\nImajući u vidu dosadašnju podršku koju Peugeot pruža teniskom sportu širom planete, potpisivanje ovog ugovora je logičan nastavak u realizaciji globalne strategije i snažna podrška najpopularnijem individualnom sportu u Srbiji. U naredne tri godine Peugeot vozila će biti na raspolaganju članovima Dejvis i Fed kup timova ali isto tako i članovima mlađih kategorija kojima je podrška najpotrebnija.\nFrancuski proizvođač automobila je već više od dvadeset godina zvanični prevoznik svih učesnika najprestižnijeg teniskog turnira “Roland Garos”, čime je i počela podrška Peugeota teniskom sportu.\nU januaru 2014. godine najbolji igrač sveta Novak Đoković je postao ambasador Peugeot brenda, kada je proizvođač automobila po prvi put promenio svoju strategiju imajući u vidu da do tada nije bila praksa da se sa ovako zvučnim imenima iz sporta potpisuju ugovori, ali su Novakova planetarna poularnost i sve vrednosti koje on predstvalja bili više nego dovoljni da se odluče za ovakav potez.


Pošta Srbije pokrenula postupak utvrdjivanja stanja korisnika u Nišu kojima nije isporučena ...\nPošta Srbije pokrenula postupak utvrdjivanja stanja korisnika u Nišu kojima nije isporučena …\nBeta 22. marta 2021. 16:55\nPošta Srbije pokrenula je postupak utvrdjivanja činjeničnog stanja u vezi sa slučajem korisnika u niškom naselju Apelovac kojima tokom februara nije isporučena pošta.\nKako se navodi u saopštenju, pošta nije isporučena kao posledica jednostranog otkaza ugovora o privremenim i povremenim poslovima od strane angažovanog na dostavi pošiljaka u jednom delu tog naselja.\n„Pravna služba ‘Pošte Srbije’ preuzela je slučaj i u toku je postupak utvrdjivanja odgovornosti svih aktera u tom procesu, a radi potpunog sagledavanja situacije kontaktiran je i advokat korisnika iz naselja Apelovac“, rekao je v.d. direktora JP „Pošta Srbije“ Zoran Djordjević.\nKako je dodao, ukoliko se eventualno utvrdi postojanje odgovornosti Pošte, odnosno da su korisnici eventualno pretrpeli štetu, biće preduzete odgovarajuće mere i odgovorne osobe će biti adekvatno kažnjene.\nDjordjević je naveo da su poboljšanje kvaliteta usluga i zadovoljstvo korisnika u celoj Srbiji prioritet novog rukovodstva JP „Pošta Srbije“ i da se u skladu s tim radi na promenama sistema isporuka kako bi on postao efikasniji.\n„Ove promene podrazumevaju i da će poštari biti adekvatno nagradjeni za svoj rad i zalaganje“, kazao je Djordjević.


Grad Banjaluka ponovo izgubio spor sa Radišićem\nN.N. 16.05.2017 17:59\nBANJALUKA – Grad Banjaluka ni žalbom pred Višim privrednim sudom nije uspio da poništi ugovor između firmi „Grand trade“ Mileta Radišića i „Niskogradnja“ Ljubomira Ćubića o kupoprodaji zemljišta vrijednog 5,5 miliona KM u banjalučkom naselju Obilićevo. Konačnu riječ o ovom slučaju daće Vrhovni sud RS kojem je Pravobranilaštvo RS, kao zastupnik Grada, već uložilo reviziju, saznaje portal Capital.ba.\n"Viši privredni sud u Banjaluci je na sjednici vijeća održanoj 7. aprila donio presudu kojom se žalba tužioca odbija i potvrđuje presuda Okružnog privrednog suda", potvrdili su Capitalu u Okružnom privrednom sudu u Banjaluci.\n"Sud je izjavljenu reviziju dostavio suprotnoj strani radi davanja na odgovor, nakon čega će se cijeli spis dostaviti na dalji postupak Vrhovnom sudu RS", kazali su u ovom sudu.\nBanjaluka Mile Radišić\nPočelo obilježavanje ljetnjih terasa\nBanjalučka Hitna pomoć dobila novo vozilo od Grada\nVozači, poziv za strpljenje: Počela gradnja kružnog toka kod "Sirana"\nU zakup ponuđeno 11 poslovnih prostora\nNa ljeto vrtić za 60 mališana u Domu "Rada Vranješević"\nPočeo "Banjaluka dog šou"


Područja delovanja - Nacionalni Savet Srba u Sloveniji\nStatusna pitanja, kultura, obrazovanje, pomoć društvima, saradnja sa Srbima u regionu.\nStrategija delovanja Nacionalnog saveta Srba Slovenije na tom području usmerena je ka postizanju institucionalnih uslova za zadovoljavanje svih potreba koje su povezane sa očuvanje kulturnog i etničkog identiteta Srba u Sloveniji. Za ispunjenje tih ciljeva planirano je samostalno delovanje Saveta, te zajednički nastup sa drugim društvima, organizacijama i savetima, koji imaju iste ili slične ciljeve. drugih postojećih nastojeći pri tom osigurati odgovarajuću političku klimu za sprovođenje zakonskih promena.\nNacionalni savet Srba Slovenije želi da pruži punu podršku postojećim aktivnostim na području kulture i da afirmiše sve druge vidove srpske kulture, koji trenutno nisu zastupljeni u radu srpskih kulturnih društava i saveza. Pored stalne brige o očuvanju izvorne folklorne tradicije, želimo afirmisati I predstaviti izuzetno bogatu srpsku kulturu.\nNaš strateški cilj je da učenje srpskog jezika i pisma postanu stalna i sistematski finansirana djelatnost, kojom se može osigurati kontinuirana briga o očuvanju srpskog jezika i pisma, među pripadnicima srpskog naroda u Sloveniji, a posebno među mlađim generacijama, koje su rođene u Sloveniji. Cilj nam je, da se što pre prevaziđe sadašnje stanje u kome je briga o očuvanju srpskog jezika prepuštena samoorganizovanju i dobroj volji pojedinaca, minimalnim sredstvima, kadrovima i prostorima, zbog čega se učenje srpskog jezika izvodi samo u nekoliko većih gradova u Sloveniji. Naš dugoročni cilj je da učenje srpskog jezika postane deo slovenačkog obrazovnog sistema namenjen srpskoj deci kao i svim drugim đacima koji žele da uče srpski jezik. Prvi korak koji može da osigura kontinuitet rada na tom planu, je uključenje nastavnih procesa koji se odvijaju u Republici Sloveniji, u mrežu dopunske nastave za Srbe u dijaspori i regiona. Ostvarenje toga cilja moguće je u saradnji sa insitucijama Republike Srbije.\nPružanje svih vidova podrške u radu srpskih kulturnih društava, jedan je od ključnih pravaca delovanja NSSS. Ta podrška će se izvoditi kako na informativnom tako I na orrganizacijskom planu. U informativnom pogledu predviđeno je pribavljanje I distribucija svih bitnih informacija za normalan rad srpskih kulturnih društava. Reč je o infomracijama o tenderima na kojima se dodeljuju sredstva za kulturne projekte kao I o važnim kulturnim događajima. Pored toga želimo da pružimo I stručnu podršku kod pripramanja projekata, kojima se ddruštva prijavljuju na tendere, kako bi se povećao stepen uspešnosti. Jedno od bitnih područja na kojima želimo pružiti pomoć društ vima je podrška kod medijske prezentacije društava I njihovih projekata.\nSaradnja sa Srbima u regionu\nPoslanstvo NSSS je I to da povezuje I povećava prepoznatljivost delovanja srpskih organizacija I društava u regionau, da organizuje događaje koji mogu doprineti jačanju uticaja i da učestvuje na svim važnim događajima na kojima se pokreću suštinska pitanja važna za očuvanje kulturnog I nacionalnog identiteta Srba u rasejanju. U tu svrhu NSSS će uspostaviti dobru saradnju sa srodnim organizacijama I institucijama u zemljama regiona.